
	讛讚专谉 注诇讱 讛诪讘讬讗 讙讟





	讻诇 讛讙讟. 讜砖诪注 拽讜诇 住讜驻专讬诐 诪拽专讬谉 讻讜'. 讘住讜驻专讬诐 讛注砖讜讬讬诐 诇讛转诇诪讚 注住拽讬谞谉 讻讚讗诪专讬谞谉 讘讙诪专讗 . 讜讗驻讬' 诇诪''讚 讘驻专拽 拽诪讗 讚注讬专讜讘讬谉 (讚祝 讬讙.) 讚诪讙讬诇转 住讜讟讛 诪讜讞拽讬谉 诇讛 诪谉 讛转讜专讛 讗注''讙 讚讘注讬谞谉 诇砖诪讛 讜转讜专讛 诇讛转诇诪讚 注讘讬讚讗 讻讚讗诪专 讛转诐 诇注谞讬谉 讙讟 诪讜讚讛 讻讚驻专砖讬谞谉 讘驻' 砖谞讬 (诇注讬诇 讚祝 讻.) 讜住驻专 转讜专讛 谞诪讬 驻住诇讬谞谉 讘驻' 砖谞讬: 讬转专 诪讬讻谉 讻转讘 诇讙专砖 讗转 讗砖转讜 讻讜'. 讘讙诪' 诪驻专砖 诇讗 讝讛 砖谞讻转讘 砖诇讗 诇砖诐 讙讬专讜砖讬谉 讗诇讗 讗祝 讝讛 砖谞讻转讘 诇砖诐 讙讬专讜砖讬谉 诇讛讻讬 转谞讗 讬转专 诪讬讻谉 讜讗''转 讜讛讬讻讬 砖讬讬讱 诇诪讬转谞讬 讛讻讗 讬转专 诪讬讻谉 讻讬讜谉 讚诪讛讗讬 谞诪讬 诇讗 讛讜讛 砖诪注讬谞谉





专诪讘"谉

讞爪专讛 讛讘讗讛 诇讗讞专 诪讻讗谉. 驻专砖"讬 讝"诇 砖讛谞讬讞讜 讛讘注诇 讘讞爪专 专讗讜讘谉 讜讘讗转 讜拽谞讗转讜 诪诪谞讜 讜讗讞专讬诐 讛砖讬讘讜 讗"讛 诇讗 讚诪讬 诇砖诇讜讞讜 砖诇 讘注诇 砖讛专讬 讗讬谞讛 讘专砖讜转讜 讻诇诇 讜驻讬专砖讜 讻诪讜 砖讛谞讬讞讜 讘注诇 讘讞爪专讜 讜诪讻专 诇专讗讜讘谉 讜专讗讜讘谉 讞讝专 讜诪讻专讛 诇讛 讜讛讗 讚诪讬 诇砖诇讜讞讜 砖诇 讘注诇 砖讛讜讗 住讘专 讚讞爪专 诪转讜专转 砖诇讬讞讜转 讗讬转专讘讗讬 讜讻砖诇讜讞讜 砖诇 讘注诇 讚诪讬讗.



讛讗 讚讗诪专讬谞谉 讜讗讬讘注讬转 讗讬诪讗 讛讜讬 砖诇讬讞 诇讛讜诇讻讛 注讚 讚诪讟讬转 讛转诐 讜讗讬诪讗 拽诪讬 讘讬 讚讬谞讗 讜讻讜'. 讛"讛 讚诇讬砖谞讗 拽诪讗 谞诪讬 讘驻谞讬 讘讬 讚讬谞讗 讘注讬 诇诪讬诪专 讛讻讬 诪砖讜诐 拽讬讜诐 讻讚讗诪专讬谞谉 讘驻专拽 拽诪讗 讜诪拽诪讬 讚诇讬诪住专 诇讬讛 谞诪讬 诇砖诇讬讞 砖讗讬谞讜 谞讗诪谉 讗诇讗 讘注讜讚 砖讛讙讟 讘讬讚讜 讗诇讗 诇诇讬砖谞讗 拽诪讗 砖诇讬讞 专讗砖讜谉 讚讛讬讬谞讜 讗砖讛 诪砖讜诐 砖谞讬 砖诇讗 讘讘"讚 砖讗讬谉 讛砖谞讬 爪专讬讱 讻讗谉 诇讜诪专 砖诇讬讞 讘"讚 讗谞讬 砖讛专讬 讗砖讛 讝讜 讬讜讚注转 讘讜 讜讗讬谉 诇讛 诇讞讜砖 讜诇诇讬砖谞讗 讘转专讗 诇注讜诇诐 讗讬谉 诪拽讘诇讬谉 讙讟 诪讬讚 砖诇讬讞 砖谞讬 注讚 砖讬讗诪专 砖诇讬讞 讘"讚 讗谞讬 讘砖注转 讙讬专讜砖讬谉 讻诪讟讘注 砖转拽谞讜 讞讝"诇, 讻谞"诇.





专砖讘"讗

 讗砖讛 诪讻讬 诪讟讬 讙讬讟讗 诇讬讚讛 讗讬讙专砖讗 诇讛. 讻转讘 讛专诪讘"诐 讝"诇 (讛诇' 讙讬专讜砖讬谉 驻"讝, 讛讻"讚) 砖讛讗砖讛 砖讛讙讟 讬讜爪讗 诪转讞转 讬讚讛 讗讬谉 讞讜砖砖讬谉 讜诪讞讝讬拽讬诐 讗讜转讛 讘诪讙讜专砖转 讜讗祝 注诇 驻讬 砖讗讬谉 讛讙讟 诪拽讜讬讬诐. 讜谞专讗讛 砖讚拽讚拽 讝讛 诪讻讗谉 砖讗诪专讜 诪讻讬 诪讟讬 讙讬讟讗 诇讬讚讛 讗讬讙专砖讗 诇讛 讜讗讬谞讛 爪专讬讻讛 诇诪讬诪专 讘驻谞讬 谞讻转讘 讜讘驻谞讬 谞讞转诐 砖转拽谞讜 讘诪拽讜诐 拽讬讜诐. 讜讝讛 转讬诪讛 砖讛专讬 砖谞讬谞讜 讘讻转讜讘讜转 (讻讘, 讗) 讛讗砖讛 砖讗诪专讛 讗砖转 讗讬砖 讛讬讬转讬 讜讙专讜砖讛 讗谞讬 谞讗诪谞转 讜讗诐 讬砖 注讚讬诐 砖讛讬转讛 讗砖转 讗讬砖 讗讬谞讛 谞讗诪谞转, 讗诇讗 讜讚讗讬 诪讛 砖讗诪专讜 诪讻讬 诪讟讬 讙讬讟讗 诇讬讚讛 讗讬讙专砖讛 诇讛 诇讗讜 诇诪讬诪专讗 讚讻诇 砖讛讙讟 讬讜爪讗 诪转讞转 讬讚讛 讗讬谉 讞讜砖砖讬谉 诇讜 讜讗驻讬诇讜 讘诇讗 拽讬讜诐, 讗诇讗 诇驻讬 砖砖谞讬谞讜 讛讗砖讛 注爪诪讛 诪讘讬讗讛 讙讬讟讛 讜讗讬谞讛 诪讙讜专砖转 注讚 砖转讘讬讗 讙讬讟讛 讜转讗诪专 讘驻谞讬 谞讻转讘 讜讘驻谞讬 谞讞转诐 讜诇驻讬讻讱 讛拽砖讜 讜讻讬 讗讬谉 讛讗砖讛 诪转讙专砖转 讗诇讗 讘砖讛讘讗转讛 诇讘讬转 讚讬谉 讜转讗诪专 讘驻谞讬 谞讻转讘 讜讘驻谞讬 谞讞转诐 讜讛诇讗 诪讻讬 谞转谞讜 诇讛 讛讘注诇 谞转讙专砖讛 讜讗讜拽讬诪谞讗 诪转谞讬转讬谉 讘谞讜转谉 诇讬讚讛 讘转谞讗讬 砖转讜诇讬讻谞讜 诇讘讬转 讚讬谉 讻讚讬谉 砖诇讬讞 讚注诇诪讗 讜谞讗诪谞转. 讻谞"诇 讜讝讛 讘专讜专.



讚讗诪专 诇讛 讻讬 诪讟讬讗 讛转诐 讗谞讞讬讛 讗讗专注讗. 讻诇讜诪专 讘砖诇讬讞讜转讬 讜讛讚专 砖拽诇讬讛 讜讛讬讬谞讜 讚讗拽砖讬谞谉 讛讜讬讗 诇讛 讟诇讬 讙讟讬讱 诪注诇 讙讘讬 拽专拽注, 讚讗讬 诪砖讜诐 转谞讗讬 讻砖专.



讜讛讗 诇讗 讞讝专讛 砖诇讬讞讜转 讗爪诇 讛讘注诇. 驻讬专砖讜 讘转讜住驻讜转 讚砖诇讬讞 诇讗 诪拽专讬 讗诇讗 讛诪砖转诇讞 诪讝讛 诇讝讛 砖专讗讜讬 诇讞讝讜专 讗爪诇 砖讜诇讞讜 讜诇讜诪专 诇讜 注砖讬转讬 砖诇讬讞讜转讱 拽讜讚诐 砖讬注砖讛 砖诇讬讞 诇讗讞专讬诐, 讜专砖"讬 讝"诇 驻讬专砖 讘注谞讬谉 讗讞专.



讜讻讬 诪讟讬转 讛转诐 砖讜讬 讗转 砖诇讬讞 诇讛讜诇讻讛 讜拽讘诇讬 讗转 讙讬讟讱. 讜讗诐 转讗诪专 讜讛讗 砖诇讬讞 砖诇讗 谞讬转谉 诇讙讬专讜砖讬谉 讛讜讗 讜诇讗 讛讜讬 砖诇讬讞 讜讻讚讗诪专讬谞谉 诇拽诪谉 (讙讬讟讬谉 讻讟, 讘) 讛讛讜讗 讚砖讚专 讙讬讟讗 诇讚讘讬转讛讜 讗诪专讜 诇讬讛 诇讗 讬讚注谞讗 诇讛 讗诪专 诇讛讜 讛讘讬讬讛 诇讗讘讗 讘专 诪谞讬讜诪讬 讜讗讬讛讜 讬讛讬讘 诇讛 谞讬讛诇讛 讗讝诇 讜诇讗 讗砖讻讞讬讛 讬转讬讘 专' 讬爪讞拽 谞驻讞讗 讜专' 讗讘讛讜 讜专' 讞谞讬谞讗 讘专 驻驻讬 讜讬转讬讘 专讘 住驻专讗 讙讘讬讬讛讜 讗诪专 诇讬讛 诪住讜专 诪讬诇讱 拽诪谉 讚讻讬 讗转讬 讗讘讗 讘专 诪谞讬讜诪讬 谞讬转讘讬讛 诇讬讛 讜诇讬转讘讬' 谞讬讛诇讛. 讗诪专 诇讛讜 专讘 住驻专讗 讜讛讗 砖诇讬讞 砖诇讗 谞讬转谉 诇讙讬专讜砖讬谉 讛讜讗, 讗讬讻住讜祝, 讜讛讻讗 谞诪讬 诪讗讬 砖谞讗. 诇讗 讛讬讗, 讚讛转诐 讛讻讬 驻讬专讜砖讗 讜讛讗 砖诇讬讞 砖诇讗 谞讬转谉 诇讙讬专讜砖讬谉 讛讜讗 讜诇讗 诪爪讬 诪砖讜讬 砖诇讬讞 砖诇讗 诪讚注转 讛讘注诇 讜讻谉 驻讬专砖 专砖"讬 砖诐 讗讘诇 讛讻讗 讘专砖讜转 讛讘注诇 讜讘诪爪讜转讜 讛讜讗 砖注讜砖讛 砖诇讬讞.



讜讗讬 讘注讬转 讗讬诪讗 讚讗诪专 诇讛 讛讜讗讬 讗转 砖诇讬讞 诇讛讜诇讻讛 注讚 砖诪讟讬转 讛转诐 讜讻讬 诪讟讬转 讛转诐 讗讬诪讗 拽诪讬 讘讬 讚讬谞讗 讘驻谞讬 谞讻转讘 讜讘驻谞讬 谞讞转诐 讜谞讬砖讜讜 砖诇讬讞 讜诇讬转讘讜 谞讬讛诇讱. 诇讻讗讜专讛 诪砖诪注 讚讻讬讜谉 讚讗讚讻专 讘讗讬讘注讬转 讗讬诪讗 讚讛讻讗 讗讬诪讗 拽诪讬 讘讬 讚讬谞讗 讘驻谞讬 谞讻转讘 讜讘驻谞讬 谞讞转诐 讜诇讗 讗讚讻专 讘诇讬砖谞讗 拽诪讗 诪砖诪注 讚讘诇讬砖谞讗 拽诪讗 讗讬谉 爪讜专讱 诇讜诪专 讘砖注转 谞转讬谞转讛 诇砖诇讬讞 讘驻谞讬 谞讻转讘 讗诇讗 讘砖注讛 砖转拽讘诇谞讜 诪谉 讛砖诇讬讞, 讜讝讛 转讬诪讛 讚讘讻诇 诪拽讜诐 诪砖诪注 砖讘砖注转 砖讛讙讟 讬讜爪讗 诪转讞转 讬讚 砖诇讬讞 爪专讬讱 诇讜诪专 讘驻谞讬 谞讻转讘 讜讘驻谞讬 谞讞转诐 讜讻讚转谞谉 诇拽诪谉 讘驻专拽 讻诇 讛讙讟 (讙讬讟讬谉 讻讟, 讘) 讛诪讘讬讗 讙讟 诪诪讚讬谞转 讛讬诐 讜讞诇讛 注讜砖讛 讘讬转 讚讬谉 讜诪砖诇讞讜 讜讗讜诪专 讘驻谞讬讛诐 讘驻谞讬 谞讻转讘 讜讘驻谞讬 谞讞转诐 讜讗讬谉 讛砖诇讬讞 讛讗讞专讜谉 爪专讬讱 诇讜诪专 讘驻谞讬 谞讻转讘 讜讘驻谞讬 谞讞转诐 讗诇讗 砖诇讬讞 讘讬转 讚讬谉 讗谞讬, 讜讚讞拽讜 讘转讜住驻讜转 讚砖诪讗 讻讬讜谉 砖讬讻讜诇 诇转拽谉 讜诇讜诪专 讘砖注转 讙讬专讜砖讬谉 注讚讬祝 讘砖注转 讙讬专讜砖讬谉. 讜诪谉 讛转讬诪讛 讗讞专 砖讬爪讗 诪转讞转 讬讚讛 讜谞讬转谉 讘讬讚 砖诇讬讞 讗讞专 讛讬讗讱 谞讗诪谞转 讘砖注转 讙讬专讜砖讬谉 讚诇讗 讚诪讬 诇谞讜转谞讜 诇讛 讜诇讗 讗诪专 诇讛 讘驻谞讬 谞讻转讘 讜讘驻谞讬 谞讞转诐 讚转谞讬讗 (诇注讬诇 讙讬讟讬谉 讛, 讘) 讻讬爪讚 讬注砖讛 讬讟诇谞讜 讜讬讞讝讬专 讜讬讗诪专 诇讛 讚讛转诐 讻讬讜谉 砖讛讜爪专讱 诇讜诪专 讘驻谞讬 谞讞转诐 讜诇讗 讗诪专 讻谉 诪讞诪转 砖讙讙讛 讜诇讗 谞讬转谉 诇砖诇讬讞 讗讞专 注讚讬讬谉 诇讗 注砖讛 砖诇讬讞讜转讜 讜讞讜讝专 讜讙讜诪专 砖诇讬讞讜转讜, 讗讘诇 讻讗谉 砖谞讙诪专 砖诇讬讞讜转讛 讜讛专讬 诪讟专转讜 诇砖诇讬讞 讗讞讚 讜讘注诇讜转 讛讘注诇 讛讬讗讱 谞讗诪讬谞讛 诪砖讜诐 砖诇讬讞讜转 讜讛讬讗 讗讬谞讛 砖诇讜讞讛 诪注转讛. 讜谞"诇 诇驻专砖 讚讛讻讬 注诇 讻专讞讬谉 诇讬砖谞讗 拽诪讗 讗诇讬砖谞讗 讘转专讗 住诪讬讱 讜讛讗讬 讗讬诪讗 拽诪讬 讘讬 讚讬谞讗 讗讻讜诇讛讜 诇砖谞讬 拽讗讬 讗诇讗 讚谞讟专 注讚 诪住拽谞讗 讚讻讜诇讛讜. 讜转讚注 讚讗诐 转诪爪讗 诇讜诪专 讚诇讬砖谞讬 拽诪讗 诇讗 住诪讬讱 讗诇讬砖谞讬 讘转专讗 讻诇诇 讗诐 讻谉 转讬诪专 讚讗讬谞讛 爪专讬讻讛 诇讜诪专 讘驻谞讬 谞讻转讘 讜讘驻谞讬 谞讞转诐 讻诇诇 诇讗 讘砖注讛 砖注讜砖讛 砖诇讬讞 讜诇讗 讘砖注转 讙讬专讜砖讬谉 讜讝讛 讗讬谞讜 讚讛讗 讘诪转谞讬转讬谉 讜讘诇讘讚 砖爪专讬讱 诇讜诪专 讘驻谞讬 谞讻转讘 讜讘驻谞讬 谞讞转诐 拽转谞讬 讜讻诇 诪讘讬讗 讙讟 诪诪讚讬谞转 讛讬诐 爪专讬讱 讛讜讗 诇讜诪专 讘驻谞讬 谞讻转讘 讜讘驻谞讬 谞讞转诐 讗诇讗 注诇 讻专讞讱 爪专讬讻讛 讛讬讗 诇讜诪专 讗诇讗 砖拽爪专 讻讗谉 讛诇砖讜谉 讜住诪讬讱 讗诇讬砖谞讗 讘转专讗, 讜讻讬讜谉 砖讻谉 谞讗诪专 讚讛讻讬 拽讗诪专 讗讬 讘注讬转 讗讬诪讗 讚讗诪专 诇讛 讚讗讬讛讬 注爪诪讛 转砖讜讬 砖诇讬讞 讗讜 转转谞讛讜 诇讘讬转 讚讬谉 讜讘讬转 讚讬谉 诪砖讜讜讬 砖诇讬讞 讜讘讬谉 讻讱 讜讘讬谉 讻讱 讗讬诪专 拽诪讬 讘讬 讚讬谞讗 讘驻谞讬 谞讻转讘 讜讘驻谞讬 谞讞转诐, 讚讗祝 讻砖注讜砖讛 讛讬讗 注爪诪讛 砖诇讬讞 爪专讬讻讛 诇讜诪专 讘驻谞讬 谞讻转讘 讜讘驻谞讬 谞讞转诐 讘驻谞讬 讘讬转 讚讬谉 讻讚转谞 诇拽诪谉 (讙讬讟讬谉 讻讟, 讘) 讚砖诇讬讞 砖诇讬讞 讗讬谞讜 讬讻讜诇 诇讜诪专 讘驻谞讬 谞讻转讘 讜讘驻谞讬 谞讞转诐 讗诇讗 讘讬转 讚讬谉 讻讜转讘讬谉 诇讜 讗转 拽讬讜诪讜, 讜注讜讚 讚讛讗 砖诇讬讞 讙讜驻讜 讘砖注讛 砖谞讜转谞讜 诇讛 讛讗 讗诪专讬谞谉 诇注讬诇 讘驻专拽 拽诪讗 (讙讬讟讬谉 讛, 讘) 讘驻谞讬 砖谞讬诐 讜讛讜讗 讜讛讗砖讛 注爪诪讛 爪专讬讻讛 砖诇砖讛 诪砖讜诐 拽讬讜诪讜 砖诇 讙讟, 讜诇注讜诇诐 讗祝 诇诇讬砖谞讗 拽诪讗 爪专讬讻讛 砖转讗诪专 讘砖注讛 砖讬讜爪讗 诪转讞转 讬讚讛 讜讗讬谉 讛驻专砖 讘讬谉 诇讬砖谞讗 拽诪讗 诇诇讬砖谞讗 讘转专讗 讗诇讗 讚诇诇讬砖谞讗 拽诪讗 讗讜诪专 诇讛 砖讛讬讗 注爪诪讛 注砖讛 砖诇讬讞 讜诇诇讬砖谞讗 讘转专讗 讗讜诪专 诇讛 砖诇讗 转注砖讛 讛讬讗 砖诇讬讞 讗诇讗 谞讜转谞转讜 诇讘讬转 讚讬谉 讜讘讬转 讚讬谉 注讜砖讬谉 诇讜 砖诇讬讞. 讻谞"诇.





讛诪讗讬专讬

驻专拽 砖诇讬砖讬 讘注"讛:



讻诇 讛讙讟 砖谞讻转讘 讜讻讜' 讝讛 讛驻专拽 讬住讜讚 讛讻讜谞讛 讘讜 讘注谞讬谞讬 讘讬讗讜专 拽爪转 注谞讬谞讬 讛讞诇拽 讛砖诇讬砖讬 讘注谞讬谞讬 讻转讬讘转 讛讙讟 讜讘拽爪转 注谞讬谞讬 讛讞诇拽 讛专讘讬注讬 讘注谞讬谞讬 讛砖诇讬讞讜转 讗诇讗 砖讬转讙诇讙诇 诪注谞讬谞讬诐 讗诇讜 诇讚讘专讬诐 讗讞专讬诐 砖讗讬谞诐 诪谉 讛讻讜谞讛 讻诪讜 砖讬转讘讗专 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖诇砖讛 讞诇拽讬诐 讛专讗砖讜谉 讘讛讜讚注转 爪讜专讱 讻转讬讘讛 诇砖诪讛 讜讗诐 讛住讜驻专讬诐 讻讜转讘讬诐 讟讜驻住讬讛诐 砖诇讗 诇爪讜专讱 讜讛谞讬讞 诪拽讜诐 讛讗讬砖 讜讛讗砖讛 讜讛讝诪谉 诪讛 讚讬谞讜 讜讗诐 爪专讬讱 诇注砖讜转 讻谉 诇住讜驻专讬诐 讛讻讜转讘讬谉 讟讜驻住讬 砖讟专讬 讛诇讜讗讜转 讜砖讟专讬 诪拽讞 讜诪诪讻专 讗诐 诇讗讜 讛砖谞讬 讛诪讘讬讗 讙讟 讜讗讘讚 讛讬诪谞讜 讜诪爪讗讜 注诇 讗讬 讝讛 爪讚 谞讞讜砖 砖诪讗 讗讬谞讜 讗讜转讜 砖讗讘讚 讛讬诪谞讜 讜砖诪讗 讗讞专 讛讜讗 砖诇讗 谞讻转讘 诇砖诪讛 讜注诇 讗讬讝讛 爪讚 讗讬谉 诇讞讜砖 讘讻讱 讜爪讬专祝 讘讛 讛诪讘讬讗 讙讟 诪讬讚 讝拽谉 讗讜 讞讜诇讛 砖讬讻讜诇 诇讬转谞讜 讘讞讝拽转 砖讛讜讗 讞讬 讜谞转讙诇讙诇 诪转讜讱 讻讱 讘拽爪转 讚讘专讬诐 砖讚讬谞诐 讻谉 专"诇 砖讚谞讬谉 讗讜转诐 讘讞讝拽转 砖讛讬讜 讘砖注转 讛砖诇讬讞讜转 讗讜 注讬拽专 讛注谞讬谉 讛砖诇讬砖讬 讘注谞讬谞讬 讛砖诇讬讞讜转 讗诐 讞诇讛 讛砖诇讬讞 注诇 讗讬 讝讛 爪讚 诪砖诇讞讜 讘讬讚 讗讞专 讜注诇 讗讬 讝讛 爪讚 讗讬谞讜 诪砖诇讞讜 讘讬讚 讗讞专 讗诇讗 砖讘讬转 讚讬谉 注讜砖讛 砖诇讬讞 讝讛讜 砖讜专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讞诇 讘讘讬讗讜专 讛讞诇拽 讛专讗砖讜谉 讜讛讜讗 砖讗诪专 讻诇 讛讙讟 砖谞讻转讘 砖诇讗 诇砖诐 讗砖讛 驻住讜诇 讻讬爪讚 讛讬讛 注讜讘专 讘砖讜拽 讜砖诪注 拽讜诇 讛住讜驻专讬诐 诪拽专讬诐 讗讬砖 驻诇谞讬 诪讙专砖 讗转 驻诇谞讬转 诪诪拽讜诐 驻诇谞讬 讜讗诪专 讝讛 砖诪讬 讜讝讛 砖诐 讗砖转讬 驻住讜诇 诪诇讙专砖 讘讜 讬转专 诪讬讻谉 讻转讘 诇讙专砖 讗转 讗砖转讜 讜谞诪诇讱 诪爪讗讜 讘谉 注讬专讜 讜讗诪专 诇讜 砖诪讬 讻砖诪讱 砖诐 讗砖转讬 讻砖诐 讗砖转讱 驻住讜诇 诪诇讙专砖 讘讜 讬转专 诪讬讻谉 讬砖 诇讜 砖转讬 谞砖讬诐 砖砖诪讜转讬讛谉 砖讜讜转 讻转讘 诇讙专砖 讗转 讛讙讚讜诇讛 诇讗 讬讙专砖 讘讜 讗转 讛拽讟谞讛 讬转专 诪讬讻谉 讗诪专 诇诇讘诇专 讻转讜讘 讜诇讗讬 讝讛 砖讗专爪讛 讗讙专砖 驻住讜诇 诪诇讙专砖 讘讜 讗诪专 讛专"诐 驻讬' 讗诪专讜 住讜驻专讬诐 诪拽专讬诐 诇讗 砖讬讛讜 拽讜专讬诐 讙讟 讻砖专 讜讗诪谞诐 讛讬讜 诪诇诪讚讬谉 讛转诇诪讬讚讬诐 谞住讞转 讛讙讟 砖讬讚注讜 诇注砖讜转讜 讜讛讜讗 讗诪专诐 讘住讜驻专讬诐 讛注砖讜讬讬诐 诇讛转诇诪讚 讜讗诪专 讬转专 诪讬讻谉 诪讘讜讗专 诇驻讬 砖讛讙讟 讗砖专 谞讻转讘 转讞诇讛 诇讗 谞讻转讘 诇讙讬专讜砖讬谉 讻诇诇 讜讗诪谞诐 谞讻转讘 诇讛转诇诪讚 讻诪讜 砖讝讻专谞讜 讜讛砖谞讬 谞讻转讘 诇讙讬专讜砖讬谉 诪讝讛 讛讗讬砖 讜讛砖诇讬砖讬 谞讻转讘 诇砖诐 讙讬专讜砖讬谉 砖诇 讝讛 讗讘诇 诇讗 诇讙专砖 讝讗转 讛讗砖讛 讜讛砖诐 讗诪专 讜讻转讘 诇讛 诇砖诪讛 讜讛讙讟 讛专讘讬注讬 诇讗 讬讘讗专 讛讬讬讞讜讚 诇讗讞讚 诪讛谉 讻诇谉 驻住讜诇讬谉 讜讗讬谉 讘讻诇 讛讙讬讟讬谉 讗讞讚 驻住讜诇 诪谉 讛讻讛讜谞讛 讘诇转讬 讛讗讞专讜谉 讜讛讜讗 讗诪专讜 讻转讜讘 讗讬 讝讛 砖讗专爪讛 讗讙专砖 砖讛讜讗 讻讬讜谉 诇转转 讝讛 讛讙讟 诇讗讞转 诪讛谉 谞驻住诇讛 诪谉 讛讻讛讜谞讛 讜讗注"驻 砖讛讙讟 驻住讜诇:



讗诪专 讛诪讗讬专讬 讻诇 讛讙讟 砖谞讻转讘 砖诇讗 诇砖诐 讛讗砖讛 驻住讜诇 讻讬爪讚 讛讬讛 注讜讘专 讘砖讜拽 讜砖诪注 住讜驻专讬诐 诪拽专讬谉 讗讬砖 驻诇谞讬 诪讙专砖 驻诇谞讬转 讜讗诪专 讝讛 砖诪讬 讜砖诐 讗砖转讬 驻住讜诇 诇讙专砖 讘讜 驻讬专砖讜 讘讙诪专讗 砖讛诪砖谞讛 讻诇讛 砖谞讜讬讛 讘注谞讬谉 诇讗 住讜祝 讚讘专 讘讝讜 讗诇讗 讗祝 讘讝讜 讜讛转讞讬诇 讛注谞讬谉 讘讙讟 砖诇讗 谞注砖讛 诇砖诐 讻专讬转讜转 讻诇诇 诇讗 诇砖诐 讗砖转讜 砖诇 讝讛 讜诇讗 诇砖讜诐 讗砖讛 讘注讜诇诐 讗诇讗 砖转诇诪讬讚讬讛诐 砖诇 住讜驻专讬诐 注砖讜讬讬诐 诇讛转诇诪讚 讜讛住讜驻专讬诐 诪专讙讬诇讬诐 讗讜转诐 讘拽专讬讗转 讟讜驻住讬 讙讬讟讬谉 注讚 砖讬讛讬讜 讘拽讬讗讬诐 讘讻讱 讜讛讜讗 砖讗诪专 住讜驻专讬诐 诪拽专讬谉 讜诇讗 讗诪专 拽讜专讬谉 讜讻转讘讜 讘讗拽专讗讬 讜谞讝讚诪谉 诇讛诐 砖诐 讻砖诪讜 砖诇 讝讛 讛注讜讘专 讜讻砖诐 讗砖转讜 讜讗诪专 讝讛 讛专讬 讝讛 砖诪讬 讜砖诐 讗砖转讬 讗讬谞讜 讻诇讜诐 砖讛专讬 诇讗 谞讻转讘 诇砖讜诐 爪讚 讻专讬转讜转 讘注讜诇诐 讜讻专讬转讜转 讻转讜讘 讜诇讗 住讜祝 讚讘专 讘讝讛 讗诇讗 砖讻转讘 讗讞讚 诇讙专砖 讗转 讗砖转讜 讜谞诪诇讱 讜诪爪讗讜 讘谉 注讬专讜 砖砖诪讜 讻砖诪讜 讜砖诐 讗砖转讜 讻砖诐 讗砖转讜 讜讗诪专 诇讜 砖讬转谉 诇讜 讗讜转讜 讛讙讟 讜讬讙专砖 讘讜 讗转 讗砖转讜 讗讬谞讜 讻诇讜诐 讗注"驻 砖讛讙讟 谞讻转讘 诇砖诐 讻专讬转讜转 讛讜讗讬诇 讜诇讗 谞讻转讘 诇砖诐 讻专讬转讜转 砖诇 讝讛 讗讬谞讜 讻诇讜诐 讚讛讗 讘注讬谞谉 讜讻转讘 讜讛专讬 讝讛 诇讗 讻转讘 专"诇 砖诇讗 谞讻转讘 诇砖诪讜 讜诇讗 住讜祝 讚讘专 讘讝讛 讗诇讗 讗祝 讗诐 讛讬讜 诇讜 砖转讬 谞砖讬诐 砖讜讜转 讘砖诪讜转讬讛谉 讻转讘 诇讙专砖 讗转 讛讙讚讜诇讛 讜谞诪诇讱 讗讬谞讜 诪讙专砖 讘讜 讗转 讛拽讟谞讛 讗注"驻 砖谞讻转讘 诇砖诐 讻专讬转讜转 讚讬讚讬讛 讛讜讗讬诇 讜诇讗 谞讻转讘 诇砖诐 讗砖讛 讝讜 讜诪砖讜诐 讚讻转讜讘 讜讻转讘 诇讛 讜讗谞讜 讚讜专砖讬谉 诇讛 诇砖诪讛 讜诇讗 住讜祝 讚讘专 讘讝讜 讗诇讗 讗祝 讗诐 讘砖注转 讛讻转讬讘讛 讛转谞讛 砖讬讙专砖 讘讜 讗讬 讝讜 诪谞砖讜转讬讜 砖讬专爪讛 讛讜讗讬诇 讜砖诪讜转讬讛诐 砖讜讬诐 讗讬谞讜 讻诇讜诐 讜讗讬谉 讗讜诪专讬谉 讛讜讘专专 讛讚讘专 砖诇砖诐 讝讜 谞讻转讘 讚讘砖注转 讻转讬讘讛 讘注讬谞谉 砖讬讛讗 讛讚讘专 讘专讜专 诇砖诐 诪讬 谞讻转讘 讜讻诇 砖诇讗 讛讜讘专专 讘讗讜转讛 砖注讛 讗讬谉 讘讛 注讜讚 讘专讬专讛 讜讝讜 诪讬讛讗 讗讬谞讛 讬讜爪讗讛 诪谉 讛诪拽专讗 讗诇讗 诪讟注诐 砖讗讜诪专讬谉 讘讛 讗讬谉 讘专讬专讛 讜诪转讜讱 讻讱 讬转讘讗专 讘讙诪专讗 砖讬砖 诇讝讛 讛讗讞专讜谉 诪讛 砖讗讬谉 讘砖讗专 讛谞讝讻专讬诐 讜讛讜讗 砖讝讛 驻讜住诇 讘讻讛谞讛 讜讗讜诪专讬谉 讘讜 讬砖 讘专讬专讛 诇讞讜诪专讗 讗讘诇 砖讗专 讛谞讝讻专讬诐 讘诪砖谞转谞讜 讗讬谉 驻讜住诇讬谉 诇讻讛谞讛 讻诇诇 讜讗注"驻 砖讬砖 驻讜住拽讬谉 讻专讘 砖讻诇诐 驻讜住诇讬谉 讞讜抓 诪谉 讛专讗砖讜谉 讗讬谉 谞专讗讛 讻谉 砖讛专讬 讬讞讬讚 讘诪拽讜诐 专讘讬诐 讛讜讗:



讜诇驻讬 诪讛 砖讬转讘讗专 讘砖诪讜注讛 专讗砖讜谞讛 砖诇 砖讞讬讟转 拽讚砖讬诐 诇讗 谞转讘专专 讘诪砖谞讛 讝讜 讻转讬讘转 讙讟 住转诐 专"诇 砖讬讻转讜讘 讙讟 讘砖诐 驻诇谞讬 讜讻砖诐 驻诇谞讬转 注诇 砖诐 讛专讗砖讜谞讛 砖转讝讚诪谉 讘爪专讱 砖诪讜转 讗诇讜 砖讗诐 诪谉 讛专讗砖讜谞讛 讛专讬 诇讗 谞讻转讘 诇砖诐 讻专讬转讜转 讻诇诇 讜讗诐 诪谉 讛砖谞讬讛 讛专讬 谞讻转讘 诇砖诐 讗砖转讜 砖诇 谞诪诇讱 讜讗讬谉 诇讝讜 住专讱 讘讜 讻诇诇 讜讗诐 诪谉 讛砖诇讬砖讬转 讛专讬 谞讻转讘 诇砖诐 讛讙讚讜诇讛 讜诇讗 诇砖诐 讛拽讟谞讛 讻诇诇 讜讗诐 诪谉 讛专讘讬注讬转 讛专讬 诪讟注诐 讗讬谉 讘专讬专讛 讛讜讗 讜砖诪讗 诇砖诐 讛讗讞专转 谞讻转讘 讗诇讗 砖驻讬住讜诇讜 砖诇 讝讛 谞转讘专专 讘诪砖谞讛 砖讗讞专讬讛 专"诇 讛讻讜转讘 讟讜驻住讬 讙讬讟讬谉 砖驻讬专讜砖讜 砖讛讜讗 讻讜转讘讜 讻讚讬 砖讬讛讗 诪讝讜诪谉 诇讜 讘注转 讛爪讜专讱 讜讛讜讗 诪爪专讬讻讜 诇讛谞讬讞 诪拽讜诐 讛讗讬砖 讜讛讗砖讛 讜讛讝诪谉 讜讻谉 讛转讘讗专 讘讜 讘讙诪专讗 砖爪专讬讱 诇讛谞讬讞 诪拽讜诐 讛专讬 讗转 诪讜转专转 诇讻诇 讗讚诐 讜讗祝 讘讛谞讞讛 讝讜 讛专讬 讝讛 讙讟 驻住讜诇 讜讗讬谞讜 讻砖专 诇讬谞砖讗 讘讜 诇讻转讞诇讛 注讚 砖讬讻转讘 讛讻诇 诇砖诪讛 讻诪讜 砖讛转讘讗专 讗诇诪讗 砖讗祝 讻转讬讘讛 注诇 讚注转 诪讬 砖讬讝讚诪谉 讗讬谞讜 讻诇讜诐 讘讙讟 讜驻讬专砖讜 讛讟注诐 砖诐 诪砖讜诐 讚讗讬转转讗 诇讗讜 诇讙讬专讜砖讬谉 拽讬讬诪讗 讜讛讬诇讻讱 讻诇 住转诪讗 讚讬讚讛 砖诇讗 诇砖诪讛 讛讜讗 讜讝讛讜 讛讟注诐 砖爪专讬讱 砖讬讗诪专 讛讘注诇 诇住讜驻专 讻转讜讘 讜诇注讚讬诐 讞转讜诪讜 砖讗注"驻 砖讛诐 讻讜转讘讬谉 讜讞讜转诪讬谉 诇砖诪讛 讻诇 讝诪谉 砖诇讗 讗诪专 诇讛诐 讘注诇 诇讗讜 诇砖诪讛 讛讜讗:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

讜诪诪拽讜诐 砖讘讗转 诪讛 讛谉 爪专讬讻讜转 诇讜诪专 讘驻谞讬 谞讻转讘 讜讘驻谞讬 谞讞转诐 讗祝 讛讬讗 爪专讬讻讛 砖转讗诪专 讘驻谞讬 谞讻转讘 讜讘驻谞讬 谞讞转诐:



讛讗砖讛 注爪诪讛 诪讘讬讗讛 讙讬讟讛 讜讘诇讘讚 砖转讛讗 爪"诇 讘驻谞讬 谞讻转讘 讜讘驻谞讬 谞讞转诐:



讜诪转诪讛 诪讻讬 诪讟讬 讙讬讟讗 诇讬讚讛 诪讬讙专砖讛 诇讛 驻讬' 讛诇讗 讗转讛 诪讗诪讬谉 讗转 讛讗砖讛 讘讙讬讟讛 诪拽"讜 砖讛讬讗 谞讗诪谞转 诇讜诪专 诪转 讘注诇讬 讗"讻 讻砖讗讜诪专转 谞诪讬 讛讗砖讛 讘注诇讬 讙讬专砖谞讬 讘讙讟 讝讛 转讗诪谉 诪拽"讜 砖讛专讬 讻砖讗讜诪专转 讘驻谞讬 谞讻转讘 讜讘驻谞讬 谞讞转诐 诇诪讛 讗转讛 诪讗诪讬谞讛 讜讗讬谞讱 诪爪专讬讻讛 诇注讚讬诐 砖讬拽讬讬诪讜讛讜 [讜注"讻] 诪讞诪转 拽"讜 讝讛 讗"讻 讛谞讗诪谞讜转 注诇讬讛 讛讬讗 讜诪讛 爪讜专讱 诇讛讟注讬谞讛 砖转讗诪专 讘驻谞讬 谞讻转讘 讜讘驻谞讬 谞讞转诐 讜讻讬 砖诇讬讞 讛讬讗 [讛讗] 诪砖注讛 砖谞转谉 诇讛 讙讬讟讛 谞转讙专砖讛 讜讛讬讗 谞讗诪谞转 讘讚讘专 讝讛 诇讜诪专 讘注诇讬 谞转谞讜 诇讬 诪拽"讜 讜诪讛 爪讜专讱 砖转讗诪专 讘驻谞讬 谞讻转讘 讜讘驻谞讬 谞讞转诐 讗诐 讗讬谞讱 诪讗诪讬谞讛 诇讜诪专 讘注诇讬 谞转谞讜 诇讬 讗诇讗 拽诪讛讬诪谞讗 诇讜诪专 讘驻谞讬 谞讻转讘 讜讘驻谞讬 谞讞转诐 讜讻讬讜谉 砖讞讻诪讬诐 讛讗诪讬谞讜讛 讘拽"讜 讗"讻 谞讗诪谞转 诇讜诪专 讘注诇讬 谞转谞讜 诇讬 讜讛讬讜诐 讜诪讞专 讗讬 讗转讬 讘注诇 讜诪注专注专 诇讗 诪砖讙讞讬' 讘讬讛 砖讻讱 讛讬讗 谞讗诪谞转 讘注爪诪讛 讻讗讬诇讜 讛讬讜 砖谞讬诐 砖讛讘讬讗讜 讙讬讟讛 讜讗诪专讜 砖讛讘注诇 谞转谞讜 诇谞讜 砖讛谉 谞讗诪谞讬诐 讜砖讜讘 讗讬谉 讛讘注诇 讬讻讜诇 诇注专注专 讻讚讗诪专讬' 诇注讬诇 讙诐 讛讗砖讛 讛讬讗 谞讗诪谞转 讘拽"讜 诇讜诪专 讘注诇讬 讙专砖谞讬 讘讝讛 讜诪讛 爪讜专讱 砖转讗诪专 讘驻谞讬 谞讻转讘 讜讘驻谞讬 谞讞转诐. 讜讗住讬拽谞讗 讻讙讜谉 讚讗"诇 讛讜讬 砖诇讬讞 诇讛讜诇讻讛 注讚 讚诪讟讬转 诇讘"讚 砖诇 驻诇讜谞讬 讜讻讬 诪讟讬转 诇讛转诐 砖讜讬 砖诇讬讞 诇讛讜诇讻讛 讘驻谞讬 讗讜转讜 讘"讚 讜拽讘诇讬 讙讬讟讬讱 诪讬谞讬讛 讗讬 谞诪讬 讻讬 诪讟讬转 诇讛转诐 讗讬诪讗 拽诪讬 讘讬 讚讬谞讗 讘驻谞讬 谞讻转讘 讜讘驻谞讬 谞讞转诐 讜诇讬砖讜讬 砖诇讬讞 讜诇讬转讘讬讛 谞讬讛诇讬讱 讜诪讻讗谉 诪讜讻讞 讻讬 讻诇 讗砖讛 讛讘讗讛 讜诪讘讬讗讛 讙讬讟讛 讘讬讚讛 讜讗讜诪专转 讘注诇讬 讙讬专砖谞讬 讘讬讛 砖讛讬讗 谞讗诪谞转 讗注"驻 砖讬讚注谞讜 砖讛讬转讛 讗"讗 讜讗讬谉 讗谞讜 爪专讬讻讬谉 砖转讘讬讗 专讗讬讛 讘驻谞讬谞讜 讘驻谞讬 诪讬 谞转谞讜 诇讛 讗讜 诇拽讬讬诐 注讬讚讬 讛讙讟 讗诇讗 讛讬讗 谞讗诪谞转 诇讜诪专 谞转谞讜 诇讬 讘驻谞讬 注讚讬 诪住讬专讛 讗讘诇 讗诪专讛 讘注诇讬 谞转谞讜 诇讬 讘讬谞讬 诇讘讬谞讜 讗讬谞讜 讻诇讜诐 讚讛诇讻讛 讻专' 讗诇注讝专 讚讗诪专 注讚讬 诪住讬专讛 讻专转讬 讜讗诐 讛讬讜 注讚讬讛 讘注讬专 讻讙讜谉 砖谞转讙专砖讛 讻讗谉 讘讜讚讗讬 砖讛讬讬谞讜 诪爪专讬讻讬诐 讗讜转讛 诇讛讘讬讗讛 讘驻谞讬谞讜 讗讘诇 讗讞专讬 砖讛讬讗 讘讗讛 诪诪讚讬谞转 讛讬诐 讜讗讜诪专转 讘注诇讬 讙讬专砖谞讬 讘讙讟 讝讛 讘驻谞讬 注讚讬 诪住讬专讛 谞讗诪谞转 诪拽"讜 砖谞讗诪谞转 诇讜诪专 诪转 讘注诇讬 讻讚讗诪专谉 诇注讬诇 讗讘诇 讗诐 讛讬讗 讗讜诪专转 讙讬专砖谞讬 讘注诇讬 讜讗讬谞讛 诪专讗讛 讙讬讟讛 讘驻谞讬谞讜 讘讜讚讗讬 讗讬谞讛 谞讗诪谞转 砖讛专讬 拽"讜 诪讞诪砖 谞砖讬诐 诇诪讚谞讜 讜讛转诐 讘诇讗 讙讟 讘讬讚诐 讗讬谞谉 谞讗诪谞讜转 讗祝 讛讬讗 谞诪讬 讘诇讗 讙讬讟讛 讘讬讚讛 讗讬谞讛 谞讗诪谞转 注讬讬谉 诇拽诪谉 讘驻专拽 讛诪讙专砖:



住诇讬拽 驻专拽讗 讻诇 讙讟 砖谞讻转讘 砖诇讗 诇砖诐 讗砖讛 驻住讜诇 讻讬爪讚 讛讬讛 注讜讘专 讘砖讜拽 讜砖诪注 拽讜诇 讛住讜驻专讬诐 诪拽专讬谉 讗讬砖 驻诇讜谞讬 诪讙专砖 讗转 驻诇讜谞讬转 诪诪拽讜诐 驻诇讜谞讬 讜讗诪专 讝讛 砖诪讬 讜讝讛 砖诐 讗砖转讬 驻住讜诇 诪诇讙专砖 讘讜 讬转专 诪讬讻谉 讻转讘 诇讙专砖 讗转 讗砖转讜 讜谞诪诇讱 诪爪讗讜 讘谉 注讬专讜 讜讗诪专 诇讜 砖诪讬 讻砖诪讱 讜砖诐 讗砖转讬 讻砖诐 讗砖转讱 驻住讜诇 诪诇讙专砖 讘讜:





诪讛专砖"讗 - 讞讬讚讜砖讬 讛诇讻讜转

讘讚"讛 讗讬诪专 拽诪讬 讻讜' 讚讘诇讬砖谞讗 拽诪讗 讗讬谞讛 讗讜诪专转 讘驻谞讬 讻讜' 砖诪讗 讛讻讗 砖讬讻讜诇 讻讜' 注讻"诇 拽"拽 (讘) 讚讘诇讬砖谞讗 讘转专讗 谞诪讬 讬讻讜诇讛 诇讜诪专 讘砖注讛 砖转拽讘诇谞讜 讜讗诐 谞讗诪专 讚讘' 讛诇砖讜谞讜转 诪讞讜诇拽讬诐 讘讝讛 讜诇诇讬砖谞讗 讘转专讗 诇讗 注讚讬祝 诇讬讛 诇讜诪专 讘砖注转 讙专讜砖讬谉 讗"讻 讛讚专谉 拽讜砖讬讬谉 诇讚讜讻转讬谉 诪讛 诇讬 讛讬讗 讜诪讛 诇讬 讘"讚 讜诇诪讛 诇砖讜谉 专讗砖讜谉 谞拽讟 砖讛讬讗 注讜砖讛 砖诇讬讞 讜讘诇砖讜谉 讘' 谞拽讟 讚讘讬 讚讬谞讗 注讜砖讛 砖诇讬讞 讜讬砖 诇讬讬砖讘 讜讚讜"拽:


转讜住' 讘讚"讛 讜砖诪注 拽讜诇 讻讜' 诇注谞讬谉 讙讟 诪讜讚讛 讻讚驻专砖讬谞谉 讻讜' 注讻"诇 诪讛 砖讞诇拽讜 讛转讜住' 讚诇讛转诇诪讚 讚讛讻讗 诇讗 讞砖讬讘 诇砖诪讛 讻诪讜 诇讛转诇诪讚 讚住驻专 转讜专讛 诇讗 讛讜讛 爪专讬讻讬 诇讛讻讬 讗诇讗 砖讛讗诪转 拽讗诪专讬 讚诇注谞讬谉 讙讟 诪讜讚讛 讗驻讬诇讜 讘住驻专 转讜专讛 讻讚讗诪专讬谞谉 讘驻"讘 讜拽"诇:


讘讚"讛 讬转专 诪讻谉 讻讜' 讚诇讛转诇诪讚 讚讛讻讗 诇讗 讞砖讬讘 诇砖诪讛 讻讜' 讗讘诇 住驻专 转讜专讛 讻讜转讘 讘住转诐 讻讜' 注讻"诇 讜讗讬谉 诇讛拽砖讜转 讚讗诐 讻谉 讗诪讗讬 诇讗 拽转谞讬 讘转专 讛讻讬 讚住讜驻专讬诐 诪拽专讬谉 讻讜' 讬转专 诪讻谉 讚住驻专 转讜专讛 驻住讜诇 讚讬砖 诇讜诪专 讚住驻专 转讜专讛 砖诪注讬谞谉 诇讛 讚驻住讜诇讛 诪讛讱 住讬驻讗 讚讻讜转讘 讟讜驻住讬 讙讬讟讬谉 讚爪专讬讱 砖讬谞讬讞 讻讜' 讚讚讜诪讛 诇讜 住"转 砖讻讜转讘 讘住转诐 讻诪"砖 讛转讜住' 诇注讬诇 诪讛讛讬讗 讚专驻"拽 讚讝讘讞讬诐 讜拽"诇:





讞讻诪转 砖诇诪讛

转讜住' 讘讚"讛 讜讻讬 诪讟讬转 讻讜' 专讘 住驻专讗 讜专讘讬 讞谞讬谞讗 讻讜' 讻爪"诇:





诪讛专"诐 砖讬祝

讙诪' 诪讛 诇讛诇谉 爪专讬讻讜转 讜讻讜'. 讗祝 讚诪讬讬专讬 讚讗诪专 诇讛 讻讬 诪讟讬 讛转诐 讗讬诪讜专 拽诪讬 讘"讚 讘驻谞"讻 讜讻讜' 讗"讻 讘诇讗 诪诪拽讜诐 砖讘讗转 讻讜' 爪专讬讻讛 砖转讗诪专 讝"讗 讚讗讬谉 驻讬专讜砖讜 讘住诪讜讱 讗讬诪讜专 拽诪讬 讘"讚 讻讜' 砖讬讛讬讛 转谞讗讬 砖转讗诪专 讻讱 讚讗"讻 诪讗讬 拽诪"诇 讻诇 转谞讗讬 砖诪转谞讛 驻砖讬讟讗 砖爪专讬讱 砖转转拽讬讬诐 讗诇讗 讚讗诪专 诇讛 讛讜讬 砖诇讬讞 诇讛讜诇讻讛 注讚 讚诪讟讬转 诇讘"讚 讜讗讝 讬注砖讜 讛讘"讚 砖诇讬讞 讜讻讜' 讜讛讙诪' 拽讜砖讟讗 讛讜讗 讚谞拽讬讟 讻讬讜谉 讚讛讚讬谉 讚爪专讬讻讛 诇讜诪专 讘驻谞"讻 讻讚转谞谉 讜讘诇讘讚 砖讛讬讗 爪专讬讻讛 讜拽"诇: 


讙诪' 讗诪专 专讘 讗砖讬 诪转谞讬' 谞诪讬 讚讬拽讗 讻讜'. 讜谞讬讞讗 诇诪讬讚拽 诪讛讗 诪诇诪讬讚拽 诪专讬砖讗:


讙诪' 讗砖讛 诪讻讬 诪讟讬 讙讬讟讗 诇讬讚讛 讻讜'. 讗砖讛 讛讘讗讛 诇驻谞讬谞讜 讘讙讟 砖讗讬谞讜 诪拽讜讬诐 讜讗讜诪专转 谞转讙专砖转讬 谞讗诪谞转 讻"讻 讛专诪讘"诐 诪讛讗讬 讚讛讻讗 讜讛砖讬讙讜 注诇讬讜 讛专砖讘"讗 讜注"砖 讘讝讛 讜讚讜"拽: 


讙诪' 讗诇讗 诇诪"讚 诪砖讜诐 讞爪讬专讛 讛讘讗 诇讗讞专 诪讻讗谉 诪讗讬 讗讬讻讗 诇诪讬诪专. 讘讻诇 砖诇讬讞讜转 诇讛讜诇讻讛 谞诪讬 讬讟注讜 讚讞爪专 诪讟注诐 砖诇讬讞讜转 讗讬转专讘讬 讝"讗 讚驻讬专讜砖 讛讙讝讬专讛 讛讻讬 讛讜讗 砖讬讞砖讘讜 讻讬讜谉 讚讘砖注转 谞转讬谞转 讛讙讟 诇讬讚 砖诇讬讞 诇讛讜诇讻讛 讘讗讜转讜 讝诪谉 诇讗 讛讬讛 讝讛 讛砖诇讬讞 诇拽讘诇讛 砖诇讬讞 砖诇讛 讜诪讛 诇讬 讗讜转讜 讛讗讬砖 讗讜 讞爪专 讚注诇诪讗 讜讗驻"讛 诪讜注讬诇 讜诪转讙专砖转 讘拽讘诇转讜 讗祝 砖诇讗 讛讙讬注 诇讬讚讛 讻讬讜谉 讚砖讜讻专转讜 讗讞"讻 诇砖诇讬讞 诇拽讘诇讛 讛"谞 讬讗诪专讜 讻讬讜谉 砖砖讻专讛 讗讜 拽谞讗讛 注转讛 讛讞爪专 讗祝 砖讘砖注转 谞转讬谞转 讛讙讟 诇讗 讛讬讛 讛讞爪专 砖诇讛 谞诪讬 诪讜注讬诇 讜诇讗 讬注诇讜 注诇 诇讘诐 诇讜诪专 讚诇讗 讚诪讬讗 讚讛转诐 讛砖诇讬讞 诇讛讜诇讻讛 讛讜讗 讻讘注诇 注爪诪讜 讜谞转讬谞转讜 讻谞转讬谞转 讛讘注诇 诪诪砖 讜讛专讬 讘砖注转 谞转讬谞讛 讛砖诇讬讞 诇拽讘诇讛 讛讜讗 砖诇讜讞讛 讜讻诪讜转讛 诪诪砖 诪砖讗"讻 讘讞爪专 讗讘诇 讘砖诇讬讞 诇拽讘诇讛 砖诪拽讘诇 诪谉 讛讘注诇 讗讬谉 诇讟注讜转 讚讛转诐 讘砖注转 谞转讬谞转 讛讘注诇 讛讙讟 讛讜讗 砖诇讬讞 讚讬讚讛 诪砖讗"讻 讘讞爪专 讘砖注转 谞转讬谞转讜 讗讬谞讜 讞爪专 讚讬讚讛 讜讻谉 讘砖诇讬讞 诇讛讜诇讻讛 讛谞讜转谉 讙讟 诇讬讚讛 注爪诪讛 讗讬谉 诇讟注讜转 讜拽"诇 讜诇讻谉 讻讚诪砖谞讬 诇注讬诇 讚讗诪专 诇讛 讛讜讬 砖诇讬讞 诇讛讜诇讻讛 注讚 讚诪讟讬转 讛转诐 讜讻讬 诪讟讬转 讛转诐 讛讜讬 砖诇讬讞 诇拽讘诇讛 讜拽讘诇讬 讗转 讙讬讟讱 诇讗 砖讬讬讱 诇讛拽砖讜转 诇讙讝讜专 诪砖讜诐 讞爪讬专讛 讛讘讗 诇讗讞专 诪讻讗谉 讗祝 讚讚诪讬讗 诇讛 诇讻讗讜专讛 诪砖讜诐 讚诇"讚 讚注讬拽专 讛讙讝讬专讛 诪砖讜诐 砖专讜讗讬谉 砖诪转讙专砖转 注"讬 拽讘诇转 砖诇讬讞 砖诇讗 讛讬讛 专拽 讻讞爪专 讚注诇诪讗 讘砖注转 谞转讬谞转 讛讙讟 讜讗讬诇讜 讛讻讗 诪转讙专砖转 注"讬 拽讘诇转 注爪诪讛 讜拽"诇: 


讙诪' 讗讬诪讜专 拽诪讬 讘讬 讚讬谞讗 讘驻谞"讻 讻讜'. 诇讗 讚讗转谞讬 讻谉 讘讛讚讬讗 讻诪"砖 诇注讬诇: 


讘转讜住' 讘讚"讛 讜讛讗 诇讗 讞讝专讛 讜讻讜'. 拽讜讚诐 砖讬注砖讛 砖诇讬讞 诇讗讞专讬诐: 


讘转讜住' 讘讚"讛 讞爪讬专讛 讻讜' 讜诪讜讻专讜 诇讗讞专讬诐 讻讜'. 讚讗诇"讻 讙讬讟讛 讜讞爪讬专讛 讘讗讬谉 讻讗讞讚 讻讚诇注讬诇 讜拽"诇: 


讘转讜住' 讘讚"讛 讗讬诪讜专 拽诪讗 讘讬 讚讬谞讗 讻讜' 讚讘诇讬砖谞讗 拽诪讗 讻讜'. 诇驻讬专讜砖 讛转讜住' 谞专讗讛 讚诇砖讬谞讜讬讗 拽诪讗 爪"诇 讗诪讬专讛 讘驻谞"讻 讘砖注转 拽讘诇转讛 讛讙讟 讚讻诇 讛讬讻讗 砖讬砖 诇讜诪专 讘砖注转 拽讘诇讛 注讚讬祝 讟驻讬 讜讛讬讗 注讜砖讛 砖诇讬讞 诇讛讜诇讻讛 砖诇讗 讘讘"讚 讚讛讗 讚转谞谉 诇拽诪谉 注讜砖讛 砖诇讬讞 讘讘"讚 讛讬讬谞讜 诪砖讜诐 讗诪讬专转 讘驻谞"讻. (讙) 砖讛砖谞讬 讗讬谞讜 讬讻讜诇 诇讜诪专 讜讙诐 讛讗砖讛 讛诪拽讘诇转 讛讙讟 讗讬谞讛 讬讻讜诇讛 诇讜诪专 讘注"讻 讛砖诇讬讞 讛专讗砖讜谉 诇讛讜诇讻讛 爪"诇 讜注"讻 爪专讬讱 讘驻谞讬 讘"讚 讻讚诇注讬诇 讘驻谞讬 讻诪讛 谞讜转谞讜 诇讛 讻讜' 讗讘诇 讻讗谉 砖讗讜诪专转 讘砖注转 拽讘诇转 讛讙讟 讚讛讻讬 注讚讬祝 讟驻讬 讗"讻 讗讬谞讜 爪专讬讱 注砖讬讬转 砖诇讬讞讜转 讘驻谞讬 讘"讚 讜讛讗讬讘注讬转 讗讬诪讗 专讜爪讛 诇驻专砖 讗诪讬专转 讘驻谞"讻 讘砖注讛 砖讛讙讟 讬讜爪讗 诪转讞转 讬讚讛 讜讚讗诪专 诇讛 讛讜讬 砖诇讬讞 注讚 讚诪讟讬转 诇讘"讚 讜讛讘"讚 讬注砖讜 砖诇讬讞 讚讛讘"讚 讗讬谉 注讜砖讬谉 砖诇讬讞 注讚 砖转讗诪专 诇驻谞讬讛诐 讘驻谞"讻 讜讘驻谞"讞 讜讚讜"拽: 


讘转讜住驻讜转 讘讚"讛 讻诇 讛讙讟 讜讻讜' 讜砖诪注 拽讜诇 住讜驻专讬诐 讻讜' 讜转讜专讛 诇讛转诇诪讚 讻讜'. 讛讜诪"诇 讻讚讘住诪讜讱 讚诇讛转诇诪讚 讚讛讻讗 讙专注 专拽 讛讗诪转 诪转专爪讜 讚讛讗 讘驻"讘 住"转 谞诪讬 驻住诇讬谞谉 讜讻讜' 讜讻诪"砖 谞诪讬 讗讞"讻 讘住诪讜讱 讘讚"讛 讬转专 诪讜讻谉 讜诪讬讛讜 讗驻"讛 讻专讬转讜转 砖诇 住"转 讜讻讜'. 讜讗讬谉 诪拽讜诐 诇讛拽砖讜转 诇讬转谞讬 讘诪转谞讬' 讬转专 注诇 讻谉 住"转 讻讜' 讚讗讬谉 讞讬讜讘 诇讬转谞讬 讻讬 专讜讻诇讗 (讚) 专拽 诪讛 砖砖谞讛 讘讗诪转 讘住讚专 讛诪砖谞讬讜转 讻诪讜 讟讜驻住 讙讬讟讬谉 讛拽砖讜 讘住诪讜讱 讚讛讜诇"诇 讘讬讛 讬转专 诪讜讻谉 讻诪讜 讘讗讬谞讱:





专砖"砖

讙诪专讗 讗砖讛 诪讻讬 诪讟讗 讙讬讟讗 诇讬讚讛 讗讬讙专砖讛 诇讛. 驻讬' 讚诇讗 转讬拽谞讜 专讘谞谉 讗诪讬专转 讘驻"谞 讜讘驻"谞 讗诇讗 讘砖注转 讙讬专讜砖讬谉 注讬' 诇注讬诇 (讛 讘) 讘转讚"讛 讬讟诇谞讜. 讗讘诇 诪砖讛讙讬注 讙讟 诇讬讚讛 讜谞转讙专砖讛 讜诪讘讬讗转讜 诇驻谞讬谞讜 诇专讗讬讛 诪转讬专讬谉 讗讜转讛 讚讗诪专讬谞谉 诪住转诪讗 谞注砖讛 讻转讬拽讜谉:



砖诐 讜讻讬 诪讟讬转 讛转诐 讛讜讬 砖诇讬讞 诇拽讘诇讛 讻讜'. 诇讻讗讜专讛 讛讗 诇讬讻讗 讛讻讗 谞转讬谞讛. 讜爪"诇 讛讜讗讬诇 讚诪转讛驻讻转 诪砖诇讬讞 诇讛讜诇讻讛 诇砖诇讬讞 拽讘诇讛 讛讜讛 讻讗讬诇讜 诪住专 砖诇讬讞 讛讜诇讻讛 诇砖诇讬讞 拽讘诇讛. 讜讘讝讛 讗"砖 讙"讻 拽讜砖讬讬转 讛讙诪' 注"讝 讜讛讗 诇讗 讞讝专讛 讻讜' (诇驻专砖"讬 讜转讜住') 讚注"讻 爪"诇 讚谞住转诇拽 砖诐 砖诇讬讞讜转 讛讜诇讻讛 诪诪谞讛 注转讛 诇讙诪专讬 讚讗诇"讻 诇讬讻讗 诪住讬专讛 诪砖讗"讻 砖诇讬讞 讗讞专 讗祝 讚谞注砖讛 转讬讻祝 砖诇讬讞 诇讗讞专讬诐 (注讬讬谉 诇砖讜谉 讛转讜住') 诪"诪 砖诐 砖诇讬讞讜转 讛专讗砖讜谉 讙"讻 诇讗 住专 诪诪谞讜. 讗讘诇 拽砖讛 诇诪讗讬 讗讬爪讟专讬讱 诇讜诪专 讛讜讬 砖诇讬讞 诇拽讘诇讛. 讛讬讛 讚讬 砖讬讗诪专 诇讛 讚砖诐 转住转诇拽 诪诪讱 砖诐 砖诇讬讞 诇讛讜诇讻讛 讜转讛讬讛 讗转 诇注爪诪讱 讜转讬讛讜讬 讻诪讜 砖诪住专 讛砖诇讬讞 讚讛讜诇讻讛 诇讛 诇注爪诪讛. 讜谞专讗讛 讚讗讛"谞 讜诇讗 谞拽讬讟 砖诇讬讞 讗诇讗 诇爪讞讜转 讘注诇诪讗 诇讝讜讜讙 砖诇讬讞 诇砖诇讬讞:



砖诐 讜讛讗 诇讗 讞讝专讛 砖诇讬讞讜转 讗爪诇 讛讘注诇. 驻专砖"讬 讜转讜住' 讘讝讛 讚讞讜拽讬诐. 讜讗讜诇讬 讬诇"驻 讚讛讗 讝讛 驻砖讜讟 讚讗讬谞讛 讬讻讜诇讛 诇注砖讜转 讗转 讛讘注诇 讙讜驻讬' 砖诇讬讞 诇拽讘诇讛. 讜讙讚讜诇讛 诪讝讜 讗诪专讬' 诇注讬诇 讚注讘讚 讗"讬 诇拽讘诇 讙讟 诇讞讘讬专讜 诪讬讚 专讘讜 砖诇讜. 讜讻讬讜谉 砖谞注砖讬转 砖诇讬讞 讛讘注诇 讛讜转 讻诪讜讛讜 讚砖诇讜讞讜 砖诇 讗讚诐 讻诪讜转讜. 讜讝讛讜 砖讗诪专 讜讛讗 诇讗 讞讝专讛 砖诇讬讞讜转 (讚拽讘诇讛) 讗爪诇 讛讘注诇 专"诇 砖讛讜讗 讘注爪诪讜 讗"讬 诇讛注砖讜转 砖诇讬讞 诇拽讘诇讛 讜讛讻讗 讛专讬 讛讬讗 讻诪讜讛讜 讻讚讗诪专谉:



转讚"讛 讜讻讬. 讗"诇 专讘 住驻专讗 讻讜'. 讛讛讙"讛 砖讘讙诇讬讜谉 讘砖诐 专砖"诇 转诪讜讛 注"砖 讘讙诪专讗:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讻讬 诪讟讬转 讻讜' 讜讗"转 砖诇讬讞. 注讬讬谉 砖讜"转 转砖讘"抓 讞"讗 住讬诪谉 讻讛 讘讗专讬讻讜转:





讞讬讚讜砖讬 讞转"住

砖讛讻转讘 讜驻讛 诪讜讻讬讞. 讻' 专砖"讬 讜讗讘讬讬 住"诇 诪讛 讘讬谉 驻讛 讚讙讟 诇驻讛 讚诪讬转讛 讬砖 诇驻专砖 讚讗讘讬讬 住"诇 讟注诐 讛讬转专 注讙讜谞讛 诪砖讜诐 诪讬诇转讗 讚注讘讬讚讗 诇讙诇讜讬 讜讛住讘讬专 讛专诪讘"诐 住讜祝 讛诇' 讙讬专讜砖讬谉 讞讝拽讛 注诇 讛注讚讬诐 砖诇讗 讬砖拽专讜 讘讚讘专 砖讗驻砖专 砖讬转讘专专 砖拽专诐. 讜讛谞讛 讗驻"讛 讗诪专讬谞谉 讛谞讬 讞诪砖讛 谞砖讬诐 诪讞诪转 砖谞讗转诐 谞讞砖讚讜转 砖讬注讬讚讜 诇砖拽专 讘讚讘专 砖讞讝拽转谉 砖诇 砖讗专讬 注讚讬诐 诇讗 讬注砖讜 讻谉 讜讝讛讜 讘诪讬转讛 讜讘讙讟 讙"讻 注"讗 讜拽专讜讘 谞讗诪谉 诪砖讜诐 讞讝拽讛 诪讬讚拽 讚讬讬拽 诪注讬拽专讗 讜诇讗 诪砖拽专 讻讚诇注讬诇 讙' 注"讗 讜注诇 讝讛 拽砖讛 诪讛 讘讬谉 驻讛 讚讙讟 诇驻讛 讚诪讬转讛 诇诪讛 诇讗 谞讬诪讗 讙诐 讘讙讟 诪讞诪转 砖谞讗讛 转注砖讜 谞讙讚 讛讞讝拽讛 讚诪讬讚拽 讚讬讬拽 讜诪砖谞讬 讛讻转讘 诪讜讻讬讞 讚讻讜诇讬 讛讗讬 诇讗 讞爪讬驻讗 诇讝讬讜驻讗. 讜讗讱 专讘 讬讜住祝 住"诇 讘注讚讬 诪讬转讛 讗讬谉 讛讟注诐 诪砖讜诐 驻讛 讚注讚 讚注讘讬讚讗 诇讙诇讜讬 讗诇讗 讗讬转转讗 诪讬讚拽 讚讬讬拽 讗讘诇 驻讛 讚注讚 诇讬讻讗 讜讗"讻 讛讻讗 讻转讘 讜驻讛 诪讜讻讬讞 讜拽"诇:


讗砖讛 诪讻讬 诪讟讬 讙讬讟讛 诇讬讚讛 讗讬讙专砖讛. 诪讻讗谉 讻转讘 专诪讘"诐 讚讗砖讛 砖讘讗转 讜讙讬讟讛 讘讬讚讛 诇讗 爪专讬讻讗 拽讬讜诐 讞讝拽讛 诇讗 转拽诇拽诇 讗转 注爪诪讛 讜注讚讬诐 讻诪讬 砖谞讞拽专讛 注讚讜转谉 讘讘"讚 讜讗讬谉 讛讗讬住讜专讬诐 讻诪诪讜谉. 讜讻' 讛"讛 砖讛专讬 讘讗讬住讜专讬诐 讗砖讛 砖讛讜讞讝拽讛 讗"讗 讜讗讜诪专转 讙专砖转谞讬 谞讗诪谞转. 讜讛拽砖讛 诇讞"诪 讛转诐 诪砖讜诐 讗讬谉 讗砖讛 诪注讬讝讛 驻谞讬' 讜讛"谞 讘诪诪讜谉 讞讝拽讛 讗讬谉 讗讚诐 诪注讬讝 驻谞讬讜 讘驻谞讬 讘注"讞. 讜驻砖讜讟 讻讬 讝讛 讙讜驻讗 讛讜讗 讻讜讜谞转 讛"讛 讛诇讗 讘' 讞讝拽讜转 讗诇讜 砖讜讜转 讛诐 讗讬谉 讗砖讛 诪注讬讝讛 驻谞讬' 讘驻谞讬 讘注诇讛 讜讗讬谉 讗讚诐 诪注讬讝 驻谞讬讜 讘驻谞讬 讘注"讞. 注讬讬谉 讻转讜讘讜转 讬"讞 注"讗 转讜住' 讚"讛 讞讝拽讛 讜讻讜'. 讜讛谞讛 讞讝拽讛 讚讗讬谉 讗讚诐 诪注讬讝 驻谞讬讜 讘驻谞讬 讘注"讞 讗讜 讞讝拽讛 讗讬谉 讗讚诐 转讜讘注 讗讗"讻 讬砖 诇讜 砖讛讜讗 讙"讻 诪讟注诐 讛注讝讛 诪"诪 讗讬谞讜 诪讜注讬诇 诇讛讜爪讬讗 诪诪讜谉 讗诇讗 诇讛讞讝讬拽 诪诪讜谉 讜讗诇讜 讗诪专讛 讙专砖转谞讬 谞讗诪谞转 诇讙诪专讬 诇讛专诪讘"诐 砖"诪 砖讗谞讬 讗讬住讜专讗 诪诪诪讜谞讗 讜注讬讬谉 讛讬讟讘 诇砖讜谉 讞诇拽转 诪讞讜拽拽 住讬' 讬"讝 住拽"讘 讘住讜驻讜. 讜讛专讗讘"讚 住"诇 讚讗砖讛 砖讙讬讟讛 讘讬讚讛 爪专讬讻讛 拽讬讜诐 讜讚拽讗诪专 砖"住 诪讻讬 诪讟讗 讙讬讟讛 诇讬讚讛 讻讘专 讗讙专砖讛 诇讛 讜砖讜讘 诇讗 讬讜注讬诇 讘驻"谞 讜讘驻"谞 讻讬 诇砖诇讬讞 讛讗诪讬谞讜 讜诇讗 诇讘注"讚 讜讚讜讞拽. 讜专砖讘"讗 驻讬' 讛讻讗 转谞谉 讜讘诇讘讚 砖转讗诪专 讘驻"谞 诪砖诪注 讗诐 诇讗 讗诪专讛 讗讬谞讛 诪讙讜专砖转 讜讝讛 诇讬转讗 砖讻讘专 讛讬讗 诪讙讜专砖转 讗诇讗 砖讗讬谉 讗谞讜 诪讗诪讬谞讬诐 诇讛 注讚 砖转拽讬讬诪谞讜 讗讘诇 诇讻砖转讘讬讗 专讗讬' 讛讬讗 诪讙讜专砖转 诇诪驻专注. 讜讛拽砖讛 专砖讘"讗 讗讛专诪讘"诐 诪驻"讘 讚讻转讜讘讜转 讗诐 讛讜讞讝拽讛 讗"讗 讗讬谞讛 谞讗诪谞转 诇讜诪专 讙专讜砖讛 讗谞讬. 讜讛拽砖讛 讻"诪 讜讘"讬 诪讛 注谞讬谉 诇讚讛转诐 讛专讬 讛讻讗 讙讬讟讛 讘讬讚讛. 讜诇驻注"讚 讛谞讛 讛专诪讘"诐 讻转讘 讞讝拽讛 讗讬谉 讗砖讛 诪拽诇拽诇转 驻讬' 砖转讞讜砖 诇诪讛 砖讗驻砖专 诇讛讬讜转 砖讬讘讜讗 讛讘注诇 讜讬讘专专 讛讝讬讜祝 讜转讛讬讛 诪拽讜诇拽诇转 讜注诇 住诪讱 讞讝拽讛 讝讜 讗谞讜 诪讗诪讬谞讬诐 诇讛. 讜讛谞讛 驻"讘 讚讻转讜讘讜转 讗诪专讬' 讗诐 讛讜讞讝拽讛 讗"讗 讗讬谞讛 谞讗诪谞转 讜驻专讬讱 讛讗 讗砖讛 砖讗诪专讛 诇讘注诇讛 讙专砖转谞讬 谞讗诪谞转 讜诪砖谞讬 讛"诪 讘驻谞讬讜 讗讬谞讛 诪注讬讝讛 讗讘诇 砖诇讗 讘驻谞讬讜 诪注讬讝讛 注"砖 讜讗讬 住"讚 诪讗诪讬谞讬诐 诇讛 注转讛 讗讞讝拽讛 砖转讚讗讙 诪讛 砖注转讬讚 诇讛讬讜转 讗"讻 讛"谞 谞讛讬 注转讛 砖讗讬谉 讛讘注诇 讻讗谉 诪注讬讝讛 诪"诪 讞讝拽讛 砖转讞讜砖 砖讬讘讗 讛讘注诇 讜诇讗 转讜讻诇 诇讛注讬讝 讘驻谞讬讜 讜转讗讜诪谉 讗注"讻 爪"诇 讗讬谞讛 讞讜砖砖转 讗诇讗 诇诪讗讬 讚拽诪讛 讜诇讗 注诇 讛注转讬讚 诇讘讜讗 讗"讻 讛"谞 讝讜 讛讬讗 拽讜砖讬' 讛专砖讘"讗:


讜讛讗 诇讗 讞讝专讛 砖诇讬讞讜转 讗爪诇 讛讘注诇. 驻讬专砖"讬 讚讛讬讗 谞注砖讬转 讘注诇转 讚讘专 讜住"诇 诇专砖"讬 讚讻讝讛 讗讬谉 住驻拽 讚讘讟诇. 注讚 讻讗谉 诇讗 诪住驻拽讗 诇砖"住 诇拽诪谉 讗诇讗 讘砖诇讬讞 讛讜诇讻讛 砖谞注砖讛 砖诇讬讞 拽讘诇讛 讚住讜祝 住讜祝 讛讜讗 砖诇讬讞 讘讛讗 诪住驻拽讗 诇砖"住 讜讻诪"砖 转讜住' 讚讗讜转讜 讛讟注诐 讗讬谞讜 讘专讜专 讻诇 讻讱 讗讘诇 讛讻讗 砖谞注砖讬转 讘注诇 讚讘专 讘讝讛 讘专讜专 讚讘讟诇 讛砖诇讬讞讜转:


诪砖讜诐 讞爪专讛 讛讘讗 诇讗讞专 诪讻讗谉. 讛拽砖讜 转讜住' 诇讬诪讗 砖注砖讗讛 砖诇讬讞 拽讘诇讛 拽讜讚诐 讻讚诇拽诪谉 住"讙 注"讗. 讜讬"诇 讘砖诇诪讗 诇拽诪谉 讛讜讗 注砖讛 砖诇讬讞 诇讛诇讻讛 讜讛讬讗 诇拽讘诇讛 讜砖讻讬讞讗 砖拽讚诪讛 砖诇讬讞讜转 讚讬讚讛 诇讚讬讚讬' 讗讘诇 讛讻讗 砖谞讬讛诐 讘注讬专 讗' 讜谞讜转谉 讙讟 诪讬讚讜 诇讬讚讛 讗诇讗 诇爪注讜专讗 讜诇讗讟专讜讞讛 讛讟专讬讞 注诇讬' 诇讬诇讱 诇诪拽讜诐 驻诇讜谞讬 诇讘"讚 驻诇讜谞讬 讜诇注砖讜转 砖诐 砖诇讬讞 拽讘诇讛 讜讗讬讱 讬注诇讛 注诇 讚注转讛 诇讛拽讚讬诐 讜诇注砖讜转 砖诇讬讞 拽讘诇讛 讚讬讚讛 讟专诐 砖讛转谞讛 注诪讛 砖讟讜转 讝讛 讜讚讜讞拽 诇讗讜拽诪讬 诪转谞讬' 讘讛讻讬:


讜诪砖讜讬 讘"讚 砖诇讬讞 讜诇讬转讘讜' 谞讛诇讬讱. 注讬讬谉 转讜住' 讜诪讛专砖"讗 讜讛讚讘专 驻砖讜讟 诪讗讚 讚驻诇讬讙讬 诇讬砖谞讗 拽诪讗 讜诇讬砖谞讗 讘转专讗 诇讞讜诪专讗 讜诪砖讜"讛 驻住拽讜讛讜 讛驻讜住拽讬诐. 讜讛讜讗 讻讬 讻诇 砖诇讬讞 讗讜诪专 讘驻"谞 讘砖注讛 砖讙讟 讬讜爪讗 诪转讞转 讬讚讜 讜讘砖注转 讙讬专讜砖讬谉. 讗讱 讛讻讗 讘诇讬砖谞讗 拽诪讗 讗"讗 诇拽讬讬诐 砖谞讬讛诐 注"讻 讻' 转讜住' 砖讗讜诪专转 专拽 讘砖注转 讙讬专讜砖讬谉 讜诇讗 讘砖注讛 砖讬讜爪讗 诪转讞转 讬讚讛 讻诇诇 讗讱 诇讬砖谞讗 讘转专讗 住"诇 讚讗"讗 诇砖谞讜转 诪转讬拽讜谉 讞讻诪讬诐 讗诇讗 转转谞谞讜 诇讘"讚 讜转讗诪专 讘砖注讛 砖讬讜爪讗 诪转"讬 讘驻"谞 讜砖讜讘 注砖讛 讘"讚 砖诇讬讞 讜讛讜讗 讗讜诪专 讘砖注转 讙讬专讜砖讬谉 砖诇讬讞 讘"讚 讗谞讬 讜讛讜讗 讘诪拽讜诐 讘驻"谞 讜讗"讻 诪转拽讬讬诐 转专讜讜讬讬讛讜 讜拽"诇. 讜讛拽砖讛 专"谉 讗"讻 诪讗讬 拽诪"诇 讜转讬' 讛讜讛 住讚"讗 讚诇讗 爪专讬讻讗 诇讜诪专 讘驻"谞 讚诇讛讬诪谞讗 讘诪讙讜 讚讗讬 讘注讬 砖转拽讛 讜诇讗 讗诪专讛 砖讛讬讗 砖诇讬讞 讛讜诇讻讛 讜诇讗 爪专讬讻讛 拽讬讜诐 诇专诪讘"诐 拽诪"诇. 讜讗诪谞诐 诇讛专讗讘"讚 爪"诇 拽诪"诇 讚住"讚 讗砖讛 注爪诪讛 讛诪讘讬讗讛 讙讬讟讛 诇讗 砖讻讬讞讗 讜诇讗 讙讝专讜 讘讛 专讘谞谉 拽诪"诇 砖诇讗 转讞诇讜拽 讘砖诇讬讞讜转. 诪讬讛讜 讝讛讜 讗转诪专 诇注讬诇 诇专讘讛 讗讘诇 诇讗 诇专讘讗 讜注诪"砖 诇注讬诇 讙诐 诇专讘讗 讗讬爪讟专讱 讚讛讜讛 住讚"讗 讘驻谞讬 谞讞转诐 住讙讬' 讜诇讗 砖讬讬讱 讗转讬 诇讗讞诇讜驻讬 讻讬讜谉 讚讗砖讛 诪讘讬讗讛 讛专讬 讬砖 讛讬讻专 注讬讬谉 诇注讬诇 讙' 注"讗 转讜住' 讚"讛 讻讬讜谉 讚讗诇讜 讗诪专讜 讬讚注谞讜 讜讻讜' 讜拽"诇:


讗讜讚讛 诇讛' 讗砖专 砖诪谉 砖砖讜谉 诪砖讞谞讬 讘讞讬' 驻专拽 砖谞讬 砖诪谉 专讗砖 讗诇 讬谞讬' 专讗砖讬 讘讞讬' 驻专拽 砖诇讬砖讬:





讻诇 讙讟 砖谞讻转讘 砖诇讗 诇砖诐 讗砖讛 驻住讜诇. 诇驻讬 诪讗讬 讚拽讬讬"诇 专讬砖 诪住' 讝讘讞讬诐 讚讙讟 住转诪讗 诇讗讜 诇砖诪讛 拽讬讬诪讗 诪诪转谞讬' 讚诇拽诪谉 讛讻讜转讘 讟讜驻住讬 讙讬讟讬谉 讜诇讻诪讛 驻讜住拽讬诐 爪专讬讱 诇讜诪专 讘驻讬讜 讛专讬谞讬 讻讜转讘 诇砖诐 讜讻讜' 讗"讻 注讚讬驻讗 诪讬谞讬' 讛"诇 诇诪转谞讬 讻诇 讙讟 砖诇讗 谞讻转讘 诇砖诐 讗砖讛 驻住讜诇. 讗诇讗 诪砖讜诐 讚诪转谞讬' 注诇 讚专讱 讬转专 讜讬转专 谞拽讟 讘讛讚专讙讛 注诇 讻谉 诪转讞讬诇 讘谞讻转讘 砖诇讗 诇砖诐 讗砖讛 讜诪讜住讬祝 讜讛讜诇讱 注讚 讚谞拽讬讟 诇讘住讜祝 讛讻讜转讘 讟讜驻住讬 讙讬讟讬谉 砖讛讜讗 砖诇讗 谞讻转讘 诇砖诐 讗砖讛 讬转专 诪讻谉 讻转讘 诇讙专砖 讗转 讗砖转讜 讜谞诪诇讱 讜讻讜' 注讬讬谉 诇拽诪谉 诇"讘 注"讘 专讘 砖砖转 住"诇 讗讬谞讜 讞讜讝专 讜诪讙专砖 讘讜 讜诇砖讬讟转 转讜住' 讚"讛 讛转诐 讜讻讜' 讙诐 专"谞 诪讜讚讛 讗诐 讘讬讟诇讜 讘驻讬专讜砖 讗讬谞讜 讞讜讝专 讜诪讙专砖 讘讜 注"砖. 讜讗"讻 爪"注 讘砖诪注转讬谉 讻讬讜谉 讚谞诪诇讱 讜谞讜转谞讜 诇讞讘专讜 讗讬谉 诇讱 讘讬讟讜诇 讙讚讜诇 诪讝讛 讜讗驻讬' 讛讜讗 注爪诪讜 讗讬谞讜 讬讻讜诇 诇讞讝讜专 讜诇讙专砖 讘讜 讜讗"讻 诪"讟 谞拽讬讟 讞讘专讜 诪砖讜诐 砖谞讻转讘 诇砖诐 专讞诇 诇讗 诪讬谞转讬拽 诇诇讗讛 讜讛诇讗 讗驻讬' 诇专讞诇 讙讜驻讗 驻住讜诇. 讜诪讬讛讜 讘讛讗 讬"诇 讚讛讗讬 讚谞转讘讟诇 讛讙讟 讘讚讬讘讜专讜 专讜爪讛 诇讜诪专 讚讛讜讛 讻谞讻转讘 砖诇讗 诇砖诪讛 讻"讗 住转诪讗 讜讻讗诇讜 讘讟诇 爪讜讜讗转讜 讜讛"诇 砖诇讗 诇砖诪讛 讜讻谉 诪砖诪注 讘转讜住' 砖诐 讚"讛 专讘 砖砖转 讜讻讜' 注"砖. 讜讗"讻 讛讻讗 讘诪砖谞转讬谞讜 讚讜拽讗 谞拽讬讟 讘讛讚专讙讛 讜注讚讬讬谉 诇讗 拽诪"诇 讚住转诪讗 驻住讜诇 诇讗 讛讜"诪 诇诪讬转谞讬 讛讱 注讚 讚转谞谉 讛讻讜转讘 讟讜驻住讬 讙讬讟讬谉 讜诪诪讬诇讗 砖诪注讬' 讚诪讘讟诇 讙讬讟讜 讛讜讛 住转诪讗 讜驻住讜诇 讜诇拽"诪. 讗讱 讛讗 拽砖讬' 讟讜讘讗 诇讬转谞讬 讬转专 诪讻讗谉 讘讟诇 讗转 讛讙讟 诇讗 讬转谞谞讜 诇讛. 讜讛转讜住' 讛拽砖讜 诇讬转谞讬 讬转专 讛讻讜转讘 转讜专祝 讙讬讟讬谉 讜转讬' 讗讬谞讜 诪讜讘谉. 讜讻转讘 驻谞"讬 讚讻讜讜谞转诐 讻讬讜谉 讚讗住讜专 诇讻转讜讘 转讜专祝 注"讻 讘讗讬住讜专讗 诇讗 诪讬讬专讬 讜谞讻讜谉 讛讜讗. 讗讘诇 讛谞"诇 拽砖讛 讚诇讬转谞讬 讬转专 注诇讬讜 讘讬讟诇 讙讬讟讜 讚诇讬讻讗 讗讬住讜专讗. 讜讬讜转专 拽砖讛 诇讬 讻讬 讛讗讬 讙讜谞讗 诇拽诪谉 讘诪转谞讬' 注"讗 注"讘 讛专讬 讛讙讟 讘讟诇 注讚 砖讬讗诪专 诇住讜驻专 讻转讜讘 讜诇注讚讬诐 讞转讜诪讜 讜诇诪讗谉 讚诇讗 讘注讬 砖诇讬讞讜转 讟注诐 讛讘讬讟讜诇 诪砖讜诐 讚讛讜讛 住转诪讗 讻诪"砖 转讜住' 讘注讬专讜讘讬谉 讬"讙 住讜祝 注"讗 注"砖. 讜讗"讻 诇讬转谞讬 讛讗 讬转专 诪讻讗谉 讗诪专讜 诇讜 谞讻转讜讘 讙讟 诇讗砖转讱 讜讻讜' 讻诪转谞讬' 诇拽诪谉 注"讗 注"讘 讚诇讬讻讗 讗讬住讜专讗 讜讗砖诪讜注讬' 讚住转诪讗 驻住讜诇 讜爪注"讙 诇讻讗讜专讛. 讜拽爪转 讛讬讛 谞专讗讛 诇讬讬砖讘 讙诐 拽讜砖讬' 转讜住' 讚诇讗 转谞谉 讬转专 讛讻讜转讘 转讜专祝 讙讟讬谉 讚爪专讬讱 诇讛讘讬谉 讘诪砖谞转讬谞讜 谞拽讬讟 讗诪专 诇诇讘诇专 诇讗讬讝讛 砖讗专爪讛 讜诇讗 谞拽讬讟 讗讬讝讛 砖转爪讗 讘驻转讞 转讞诇讛. 谞专讗讛 诪讝讛 讚讛转谞讗 诇讗 讛讻谞讬住 注爪诪讜 讘讘专讬专讛 讚转诇讜讬 讘讚注转 讗讞专讬诐 讜诇讗 专爪讛 诇砖谞讜转 诪砖谞转讜 讗诇讗 讘转讜诇讛 讘讚注转 注爪诪讜. 讜拽砖讛 讗讻转讬 诪讛 讛讜注讬诇 讛诇讗 谞拽讬讟 讗诪专 诇诇讘诇专 讜讛专讬 讛诇讘诇专 讛讻讜转讘 诇砖诪讛 讻讜转讘 注诇 讚注转 诪讬 砖讬专爪讛 讛讘注诇 讜讛"诇 讛住讜驻专 讛讝讛 转讜诇讛 注爪诪讜 讘讚注转 讗讞专讬诐 讛讬讬谞讜 讚注转 讛讘注诇. 讜爪专讬讱 诇讜诪专 讚讝讛 诇讬转讗 讚诇讗讜 讘讚注转讜 讚住讜驻专 转诇讬讗 诪讬诇转讗 讗诇讗 注讚 砖讬砖诪注 诪驻讬 讛讘注诇 讜注诇 讚注转讜 砖诇 讘注诇 讜讗讬 诇讗讜 讛讻讬 讛"诇 砖诇讗 诇砖诪讛 讛讬讬谞讜 讻讗诇讜 讻讜转讘 住转诪讗 讚注转讜 砖诇 住讜驻专 讗讬谞讜 讻诇讜诐 谞诪爪讗 诪专讜诪讝讬诐 讻讗谉 讻诇 讛讚讬谞讬诐 讛谞"诇 讜爪"注:


讜讚注 注讜讚 爪诇"注 讘讛讗 讚诪讬讬转讬 转讜住' 诪砖"住 住讜讟讛 讗讬 诪讬谞转讬拽 诪专讞诇 诇讗 讛讚专 讜诪谞转讬拽 诇诇讗讛. 讜拽' 讗诪讗讬 诇讗 讻讬讜谉 讚讗诪专讬谞谉 讙讟 砖谞讻转讘 诇砖诪讛 讗讬 诪讘讟诇 诇讬' 讘讟讜诇 诇砖诪讛 讻讬讜谉 砖注讚讬讬谉 诇讗 谞讙诪专 诪注砖讬 谞转讬谞讛 讻诪"砖 转讜住' 诇拽诪谉 诇"讘 注"讘 讚"讛 专讘 砖砖转. 讜讛讛"谞 讘诪讙讬诇转 住讜讟讛 讗讬 诪讘讟诇 诇讛 讟专诐 讙诪专 诪注砖讛 诪讞讬拽讛 讘讟讬诇 诇讬' 诇砖诪讛 讚讬诇讛. 讜讛"讛 讗讬 诪讬谞转拽讛 诪专讞诇 讘讟讬诇 诇砖诪讛 讜谞砖讗专 住转诪讗 讜讻讬讜谉 讘住讜讟讛 诪住转诪讗 讻砖专 讗"讻 诪"讟 诇讗 讛讚专 讜诪讬谞转讬拽 诇诇讗讛 讘砖诇诪讗 讗讬 谞讬诪讗 诇讗 讬讻讜诇 诇讘讟诇 讜诇注拽讜专 诇砖诪讛 讚讘转讞讬诇讛 诇拽"诪 讗讘诇 诇讛谞"诇 讚讬讻讜诇 诇讘讟诇 诇砖诪讛 讚讬诇讬' 讗"讻 谞砖讗专 住转诪讗 讜讗诪讗讬 诇讗 讬转讻砖专 诇诇讗讛. 讜注讜专专谞讬 转诇诪讬讚 讗' 讻讬讜谉 讘砖注转 讻转讬讘讛 诇砖诐 专讞诇 诇讗 讛讜讛 专讗讜讬 诇诇讗讛 注讚 砖讬谞转拽 砖诐 专讞诇 诪诪谞讜 讜讬讘讟诇谞讜 讛"诇 诪讞讜住专 诪注砖讛 讘讬谉 讻转讬讘讛 诇诪讞讬拽讛 讘住讜讟讛 讜讛"讛 讘讙讟 讘讬谉 讻转讬讘讛 诇谞转讬谞讛. 讜讝讛 讛讜诇讱 注诇 讚专讱 砖讻转讘转讬 诇注讬诇 讘讛讗 讚专"驻 讻讬住讜讬 讛讚诐 诪讞讜住专 驻讚讬讜谉 讛讜讛 诪注砖讛 讘讙讜驻讜 诪砖讜诐 讚讘讚讬讘讜专诐 注讘讬讚 诪注砖讛 诇砖谞讜转讜 诪拽讚砖讬诐 诇讞讜诇讬谉 讛"谞 讘讘讬讟讜诇讜 注讘讬讚 诪注砖讛 诇谞转拽讜 诪专讞诇 讜诇砖讜讬' 住转诪讗 讜讛"诇 诪讞讜住专 诪注砖讛:





驻谞讬 讬讛讜砖注

讘讙诪专讗 讜诪诪拽讜诐 砖讘讗转 诪讛 诇讛诇谉 爪专讬讻讛 讻讜'  讜驻讬专砖"讬 讻诇讜诪专 讛讜讗讬诇 讜诪讬谞讬讬讛讜 讙诪专讬谞谉 谞讙诪讜专 谞诪讬 诇讛讗 讻讜' 讜讗注"讙 讚讘住诪讜讱 诪住拽讬谞谉 讚讛讗 讚爪专讬讻讛 诇讜诪专 讛讬讬谞讜 讘砖讛转谞讛 注诇讬讛 讛讘注诇 讗驻"讛 诇讗 转讬拽砖讬 诪讗讬 讗讬专讬讗 诪诪拽讜诐 砖讘讗转 讜转讬驻讜拽 诇讬讛 砖爪专讬讻讛 诇拽讬讬诐 讻诪讜 砖讛转谞讛 讛讘注诇 诪砖讜诐 讚谞专讗讛 讘专讜专 讚讛讗 讚诪住拽讬谞谉 讘砖诪注转讬谉 讚讗诪专 诇讛 讛讘注诇 讻讬 诪讟讬转 讛转诐 讗讬诪专 拽诪讬讛 讘讬 讚讬谞讗 讘驻"谞 讻讜' 诇讗讜 讘转讜专转 转谞讗讬 拽讗诪专 诇讛 讗诇讗 诪讻讬讜谉 讚讗诪专 诇讛 砖诪讜住专 讛讙讟 诇讬讚讛 讘转讜专转 砖诇讬讞讜转 诪诪讬诇讗 讚注讬拽专 讛讚讬谉 讛讜讗 砖爪专讬讻讛 诇讜诪专 讜讻诇 砖诇讗 讗诪专讛 讛驻住讬讚讛 诇注谞讬谉 砖爪专讬讻讛 拽讬讜诐 讞讜转诪讬讜 讗祝 讘讚诇讬讻讗 注专注讜专 讜注讬拽专 讛讟注诐 讛讜讗 砖讻讱 转拽谞讜 讞讻诪讬诐 讻讚讬 砖诇讗 转讞诇讜拽 讘砖诇讬讞讜转 讻讚讗讬转讗 讘专讬砖 诪讻讬诇转讬谉 讚祝 讛' 讜讗"讻 讗"砖 讛讗 讚拽讗诪专 讜诪诪拽讜诐 砖讘讗转 驻讬专讜砖 讚讻诪讜 砖诇讗 讞讬诇拽讜 讘砖诇讬讞讜转 诇注谞讬谉 讚谞讗诪谞转 讘讞"诇 讗祝 讘讚讗讬讻讗 注专注讜专 讛"讛 讜讛讜讗 讛讟注诐 砖诇讗 讞讬诇拽讜 诇注谞讬谉 砖爪专讬讻讛 诇讜诪专 讘驻"谞 讜讗诐 诇讗 讗诪专讛 讛驻住讬讚讛 讚讗驻讬诇讜 讘讚诇讬讻讗 注专注讜专 爪专讬讻讛 拽讬讜诐 讞讜转诪讬讜 讜讚讜"拽 讜注讬讬谉 讘住诪讜讱:


砖诐 讘讙诪专讗 诪诪讗讬 诪讚拽转谞讬 讻讜' 讜诇讗 拽转谞讬 砖讛讻转讘 讜驻讛 诪讜讻讬讞 讜驻讬专砖"讬 讜诇讗讘讬讬 诇讗 讗讬爪讟专讬讱 诇诪讬转谞讬 驻讛 讚讛讻讬 诪砖诪注 诪讛 讘讬谉 驻讛 讚讙讟 诇驻讛 讚诪讬转讛 讻讜'. 讜诇讻讗讜专讛 讬砖 诇转诪讜讛 诪讗讬 拽住"讚 讚专讘 讬讜住祝 讚讛讗 砖驻讬专 拽讗诪专 讗讘讬讬 讜驻砖讬讟讗 讚讛讻讬 讛讜讗. 讜诇注谞"讚 讚讗驻"讛 讚讬讬拽 专讘 讬讜住祝 砖驻讬专 讚讛讜"诇 诇诪讬转谞讬 谞诪讬 驻讛 诪讜讻讬讞 诪砖讜诐 讚驻讛 讙讟 注讚讬祝 诪驻讛 讚诪讬转讛 诪讛讟注诐 讚讗诪专讬谞谉 讘专讬砖 诪讻讬诇转讬谉 讻讬讜谉 讚讗诪专 诪专 讘驻谞讬 讻诪讛 谞讜转谞讜 诇讛 讻讜' 诪注讬拽专讗 诪讬讚拽 讚讬讬拽 讜讻诪讜 砖讻转讘转讬 砖诐 讛讟注诐 讻讬讜谉 砖讗讜诪专讬诐 讘驻"谞 转讜 诇讬转 诇讬讛 诇讗砖转诪讜讟讬 讜诪讬讚拽 讚讬讬拽讬 诪砖讗"讻 讘注讚讜转 诪讬转讛 讚讗驻讬' 注讚 诪驻讬 注讚 谞讗诪谉 诇讗 讚讬讬拽 讻诇 讻讱 讜讗讘讬讬 诇讗 谞讞讬转 诇讞诇拽 讘讻讱 讜讚讜"拽:


砖诐 讗砖讛 诪讻讬 诪讟讗 诇讬讚讛 讗讬讙专砖讛 诇讛 讜驻讬专砖"讬 讜讗讬 讘注讬讗 诇诪拽诇讬讬讛 诪讙讜专砖' 讛讬讗 讜讗讬谞讛 爪专讬讻讛 讗诇讗 诇专讗讬讛 讘注诇诪讗 讜诇诪讛 诇讛 诇讜诪专 讘驻"谞 讛讗 诇讗讜 砖诇讬讞 讛讬讗 注讻"诇. 讜讬砖 诇转诪讜讛 讚讗讚专讘讗 诪砖"讛 爪专讬讻讛 诇讜诪专 诇注谞讬谉 讚讗讬 讗转讬 讛讘注诇 讜诪注专注专 砖诪讝讜讬讬祝 讛讜讗 诇讗 诪砖讙讞讬谞谉 讘讬讛 讜谞"诇 诪砖讜诐 讚诇砖讜谉 讛诪砖谞讛 讚拽转谞讬 爪专讬讻讛 诇讜诪专 诪砖诪注 讚讗讬讬专讬 诇注谞讬谉 砖转谞砖讗 讘诇讗 拽讬讜诐 讜讘讚诇讬讻讗 注讬专注讜专 讗讬讬专讬 讚诇注谞讬谉 注讬专注讜专 讛讘注诇 讛讜"诇 诇诪讬诪专 谞讗诪谞转 讗诐 讗诪专讛 讘驻"谞 讜诪诪讬诇讗 讬讚注讬谞谉 讚讗诐 诇讗 讗诪专讛 讗讬谞讛 谞讗诪谞转 讜诪讚谞拽讬讟 诇砖讜谉 爪专讬讻讛 诪砖诪注 讚讗讬讬专讬 讘讚诇讬讻讗 注讬专注讜专 诇讻讱 驻讬专砖"讬 讘讝讛 讛住讙谞讜谉. 讗诪谞诐 诪讬讛讗 砖讬讬讱 谞诪讬 拽讜砖讬转 讛讙诪专讗 诇讗讬讚讱 讙讬住讗 诇诪讛 谞讗诪谞转 讘讚讗讬讻讗 注讬专注讜专 讻讬讜谉 讚诇讗讜 砖诇讬讞 讛讬讗 讜诪讗讬 砖谞讗 诪讻诇 讛谞砖讬诐 砖讙讬讟谉 讬讜爪讗 诪转讞转 讬讚谉 砖爪专讬讻讬诐 拽讬讜诐 讘讚讗讬讻讗 注专注讜专 讜注"讝 诪住讬拽 讛砖"住 讚讗讬讬专讬 讘讚讗转谞讬 讛讘注诇 砖诪讜住专讛 诇讬讚讛 讘转讜专转 砖诇讬讞讜转 讜讗"讻 讛专讬 讛讬讗 讻讻诇 讛砖诇讜讞讬谉 砖爪专讬讻讬谉 诇讜诪专 讜讗诐 讗诪专讜 谞讗诪谞讬谉 讗祝 讘讚讗讬讻讗 注专注讜专 讜讗诐 诇讗 讗诪专讜 爪专讬讱 拽讬讜诐 讗祝 讘讚诇讬讻讗 注专注讜专 讻谉 谞"诇 砖讬讟转 讛住讜讙讬讗 诇驻讬 砖讬讟转 讛专诪讘"诐 讝"诇 讜讻诇 讛驻讜住拽讬诐 讗讘诇 讛专讬讘"砖 讝"诇 讘转砖讜讘讜转讬讜 住讬' 砖驻"讛 讻转讘 讚拽讜砖讬讬转 讛砖"住 讛讬讬谞讜 讚讜拽讗 诇诪讛 谞讗诪谞转 讘讚讗讬讻讗 注专注讜专 讗讘诇 诇注谞讬谉 砖爪专讬讻讛 诇讜诪专 讗祝 讘讚诇讬讻讗 注专注讜专 诇讗 砖讬讬讻讗 拽讜砖讬转 讛砖"住 讜讛讗专讬讱 诪讗讚 讜讻转讘 砖诪注讜诇诐 诇讗 砖诪注 拽讜诇讗 讻讝讜 诇讛转讬专 讘诇讗 拽讬讜诐 讗砖讛 砖讛讬讗 讘讞讝拽转 讗砖转 讗讬砖 讜讛讜讘讗讜 讚讘专讬讜 讘砖"注 讗"注 住讬诪谉 拽"诪. 讜讗谞讬 转诪讛 注诇 转诪讬讛转讜 讚讗"讻 讗祝 讘讚讗诪专讜 讘驻"谞 诇诪讛 谞讗诪谞转 讻讚诪砖诪注 诇讛讚讬讗 讘砖诪注转讬谉 讗注"讻 讻讬讜谉 讚诪讚讗讜专讬讬转讗 讗"爪 拽讬讜诐 讜诪砖"讛 讛讗诪讬谞讜讛 讜讗讜拽诪讜讛 讗讚讗讜专讬讬转讗 讜讗"讻 讻"砖 砖讬砖 诇讜诪专 讻谉 讚讘讚诇讬讻讗 注专注讜专 讗讜拽诪讜讛 讗讚讗讜专讬讬转讗 砖讗"爪 拽讬讜诐 讜讻讬讜谉 砖讙讬讟讛 讬讜爪讗 诪转讞转 讬讚讛 讜诇讬讻讗 注专注讜专 谞讗诪谞转 讻诪讜 砖谞讗诪谞转 诇讜诪专 诪转 讘注诇讬 讜讬砖 诇讬 诇讛讗专讬讱 讘讝讛 讜讘讚讘专讬 讛砖讙转 讛专讗讘"讚 讝"诇 讘注谞讬谉 讝讛 讜讗讬谉 讻讗谉 诪拽讜诪讜:


转讜住驻讜转 讘讚"讛 讞爪专讛 讻讜' 讜讗"转 诇诪讛 诇讬讛 诇诪讬谞拽讟 讻讜' 讛讜"诇 诇诪讬诪专 诪砖讜诐 砖诇讬讞讜转 注爪诪讛 讻讜' 注讻"诇. 谞专讗讛 讘专讜专 砖讝讛 讚讜拽讗 诇砖讬讟转诐 诇注讬诇 讘讚"讛 讜讛讗 诇讗 讞讝专讛 诪砖讗"讻 诇驻讬专砖"讬 讝"诇 讚注讬拽专 讛讟注诐 讘讛讗 讚诇讗 讞讝专讛 砖诇讬讞讜转 讗爪诇 讛讘注诇 讛讬讬谞讜 讚讜拽讗 讛讬讻讗 砖讛砖诇讬讞 谞注砖讛 讘注诇 讚讘专 讗"讻 诇讗 砖讬讬讱 讻诇诇 讛讻讗 讛讗讬 讞砖砖讗 讚讗祝 砖谞注砖讛 讛砖诇讬讞 注爪诪讜 讗讞"讻 砖诇讬讞 诇拽讘诇讛 诇讗 讗讬讻驻转 诇谉 讻讬讜谉 砖讗讬谞讜 讘注诇 讛诪注砖讛 讜拽"诇:


讙诪专讗 讚讗诪专 诇讛 讛讜讬 砖诇讬讞 诇讛讜诇讻讛 注讚 讚诪讟讬转 讛转诐 讻讜' 注讚 住讜祝 讛驻专拽. 讜讻转讘 讛专"谉 讝"诇 讚讗砖诪注讬谞谉 诪转谞讬转讬谉 讚讗注"讙 讚讗讬转 诇讛 诪讬讙讜 讚讗讬 讘注讬讗 讗诪专讛 砖诇讗 讛转谞讛 讛讘注诇 讻诇讜诐 讗诇讗 诪住专讛 诇讛 诇讙讬专讜砖讬谉 讗驻"讛 爪专讬讻讛 诇讜诪专 讘驻"谞 注讻"诇. 讜诇讗 讻转讘 讛讟注诐 讜谞"诇 讚讗注"讙 讚讘讻诇 讚讜讻转讗 拽讬"诇 砖讻诇 讗讚诐 谞讗诪谉 讘诪讬讙讜 诪讬讛讜 讛讻讗 讻讱 讛讬转讛 转拽谞转 讞讻诪讬诐 砖爪专讬讻讛 诇讜诪专 讻讚讬 砖诇讗 转讞诇讜拽 讘砖诇讬讞讜转 讻讬讜谉 讚诇驻讬 讚讘专讬讛 讛讬讗 谞注砖讬转 砖诇讬讞 诇讛讜诇讻讛. 诪讬讛讜 砖诪注讬谞谉 诪讚讘专讬 讛专"谉 讝"诇 讚讻砖讗讜诪专转 砖谞讬转谉 诇讛 诇讙讬专讜砖讬谉 讗讬谞讛 爪专讬讻讛 诇拽讬讜诐 讞讜转诪讬讜 讚讗诇"讻 讗讬谉 诪拽讜诐 诇讚讘专讬 讛专"谉 讝"诇 讜讝讛 讚诇讗 讻砖讬讟转 讛专讬讘"砖 讜讚讜"拽:


住诇讬拽 驻专拽 讛诪讘讬讗


讻诇 讛讙讟 驻专拽 砖诇讬砖讬


转讜住驻讜转 讘讚"讛 讻诇 讛讙讟 讻讜' 讘住讜驻专讬诐 讛注砖讜讬谉 讻讜' 诇注谞讬谉 讙讟 诪讜讚讛 讻讜' 讜住"转 谞诪讬 驻住诇讬谞谉 讘驻"讘 注讻"诇. 诪砖诪注 诪诇砖讜谞诐 诇讻讗讜专讛 讚驻住讜诇讗 讚住"转 讛讬讬谞讜 诪砖讜诐 讚诇讛转诇诪讚 注讘讬讚讗 讜拽砖讬讗 诇讬 讚讛讗 诪住拽讬谞谉 砖诐 讚讘诇讗"讛 驻住讜诇 诪砖讜诐 讚讘注讬谞谉 砖诪讜 讜砖诪讛 讜诇讬讻讗 讜讚讜讞拽 诇讜诪专 讚讗讬讬专讬 讻讙讜谉 砖讻转讘 砖诪讜 讜砖诪讛 讗讞"讻 注诇 讛讙诇讬讜谉. 讜讛讗诪转 讬讜专讛 讚专讻讜 讚讛转讜住' 诇讗 谞转讻讜讜谞讜 讻讗谉 讗诇讗 诇讛讜讻讬讞 住讘专转诐 讚讬砖 诇讞诇拽 讘讬谉 住讜讟讛 诇讙讟 讚讛转诐 住转诪讗 讻砖专 讜讛讻讗 驻住讜诇 讻诪讜 砖驻讬专砖讜 讘驻专拽 砖谞讬 讜注"讝 诪讬讬转讬 诪住"转 讜讛讬讬谞讜 诪诇' 讛砖"住 讚拽讗诪专 讗讬 诪砖讜诐 讻专讬转讜转 讚讗讬转 讘讛 讛讗 讘注讬谞谉 诇砖诪讛 讗诇诪讗 讚讻讛"讙 诇讗 诪讬拽专讬 诇砖诪讛 讜注"讻 诪砖讜诐 讚诪住转诪讗 驻住讜诇 讘讙讟 讜谞驻拽讗 诪讬谞讛 讚讗祝 诇驻诪"砖 讛转讜住' 讘住诪讜讱 讚讛讛讬讗 诇讛转诇诪讚 讚讛讻讗 讘诇讗"讛 驻住讜诇 诪砖讜诐 讚诇讗 谞讻转讘 诇砖诐 讻专讬转讜转 讻诇诇 讗驻"讛 谞驻拽讗 诪讬谞讬讛 诇住转诪讗 讚注诇诪讗 讻讙讜谉 砖讛住讜驻专 讻转讘 讘驻讬专讜砖 诇砖诐 讛讘注诇 讜讛讗砖讛 讗诇讗 砖诇讗 砖诪注 诪驻讬 讛讘注诇 讗驻"讛 拽讬"诇 讚驻住讜诇 讗注"讙 讚讘讻讛"讙 讻砖专 讘住讜讟讛 讜讛讬讬谞讜 诪砖讜诐 讚住转诪讗 驻住讜诇 讘讙讬讟讬谉 讜讻砖专 讘住讜讟讛 诪讛讟注诐 砖讻转讘讜 讘驻专拽 砖谞讬 讜讝讛 讘专讜专 讘讻讜讜谞转 讛转讜住' 讻诪讘讜讗专 诪讚讘专讬讛诐 讘驻"拽 讚注讬专讜讘讬谉 注"砖 讜讚诇讗 讻诪"砖 诪讛专砖"讗 讝"诇 讻讗谉 讜注讬讬谉 讘住诪讜讱. 讜诪讬诇转讗 讚转诪讬讛讗 诪讬讚讻专 讚讻讬专谞讗 诪讛 砖讛讜讘讗 讘讛讙讛转 讗砖专"讬 讘砖诪注转讬谉 讜讘讛讙讛转 诪专讚讻讬 讘砖诐 专讘讬谞讜 讬讜讗诇 砖讗诐 诇讗 讻转讘 砖诪讜 讜砖诪讛 讘讙讟 讻砖专 讘讚讬注讘讚 讜转诪讬讛讗 诇讬 诪讛讛讬讗 讚诪住拽讬谞谉 讘驻' 砖谞讬 讙讘讬 住"转 诇诪讗讬 谞讬讞讜砖 诇讛 讛讗 讘注讬谞谉 砖诪讜 讜砖诪讛 讜诇讬讻讗 讗诇诪讗 砖讗讬谉 讻讗谉 专讬讞 讛讙讟 讜爪"注. 讜讬砖 诇讬讬砖讘 讚诪"诪 讻讬讜谉 讚诇讻转讞讬诇讛 诪讬讛讗 爪专讬讱 诇讻转讜讘 砖诪讜 讜砖诪讛 转讜 诇讗 讞讬讬砖讬谞谉 讚诇诪讗 讗拽讚讬诐 讝讜讝讬 诇住驻专讗 讚专讜讘 住讜驻专讬诐 讘拽讬讗讬谉 讜讻讜转讘讬谉 讻讚讬谉 讚讛讬讬谞讜 砖诪讜 讜砖诪讛 讜诇诪讬诇转讗 讚诇讗 砖讻讬讞 诇讗 讞讬讬砖讬谞谉 讜注讬讬谉 诪"砖 诇注讬诇 讘住讜讙讬讗 讝讜:





讞讬讚讜砖讬 讛专讬"诪

诪转谞讬' 讻诇 讙讟 砖谞讻转讘 砖诇讗 诇砖诐 讗砖讛 驻住讜诇 讻讜'. 拽砖讛 讻讬讜谉 讚住转诪讗 驻住讜诇 讘讗诪转 讛讜诇"诇 讻诇 砖诇讗 谞讻转讘 诇砖诐 讗砖讛 讜专讬砖 讝讘讞讬诐 讘注讬 讛讙诪' 诇讛讜讻讬讞 诪讚讬讜拽 讝讛 讜诪讬讬转讬 讛讱 诪砖谞讛 讚住转诪讗 讙"讻 驻住讜诇 讜诇讗 诪转专抓 讻诇诇 诇诪讛 讘讗诪转 谞拽讟 诇砖讜谉 讝讛 砖谞讻转讘 砖诇讗 诇砖诪讛 讚诪砖诪注 讚住转诐 讻砖专 讜诇讗 讻谞"诇. 讜谞"诇 讚拽诪"诇 讚讗驻讬诇讜 讛讬讻讗 讚住转诪讗 讛讬' 讻砖专 讻讙讜谉 砖爪讬讜讛 诇住讜驻专 诇讻转讜讘 讗讜 讛讘注诇 讻转讘 讘注爪诪讜. 讚讗祝 砖讻' 讘"砖 住讬' 拽诇"讗 讚诪砖诪注 讙诐 讚讬注讘讚 拽驻讬讚讗 诇讜诪专 讘驻讬讜 注"砖 诪"诪 讗讬谞讜 讗诇讗 讞讜诪专讗 讻讚诪砖诪注 专讬砖 驻"拽 砖讻' 专砖"讬 讜转讜住' 专拽 讞砖砖 谞诪诇讱 讗讜 讘'讬讘"砖 注"砖 讜讛讗 讻讬讜谉 讚爪专讬讱 诇砖诪讛 诪住转诪讗 诇讗 讗诪专讜 讜注"讻 讚讻讬讜谉 砖爪讬讜讛 砖讜讘 住转诪讗 诇砖诪讛 拽讗讬. 讜诪"诪 讗诐 讻转讘 讘驻讬专讜砖 砖诇讗 诇砖诪讛 讛讬讬谞讜 砖讗诪专 砖讻转讘 诇砖诐 讗讞专转 驻住讜诇 讜讗讬 讛讜讬 转谞讬 砖诇讗 谞讻转讘 诇砖诪讛 讻讜' 讛"讗 讚转诪讬讚 讗讬谉 讛驻住讜诇 专拽 诪砖讜诐 讚住转诪讗 驻住讜诇 (讗祝 讘驻讬' 砖诇"砖) 讜诇讻讱 谞拽讬讟 讻谞"诇 砖讝讛 驻住讜诇 谞讜住祝 讙诐 讛讬讻讗 讚住转诐 讻砖专 驻讜住诇 砖诇"砖 讘驻讬专讜砖. 讚讙诐 砖讗讜诪专 砖讻讜转讘 诇砖诐 讗讞专转 砖讗讬谉 砖诪讛 讻诪讜 砖讻讜转讘 讚住讜转专 讛诪注砖讛 诇讚讘讜专讜 讚讻讜转讘 砖诐 讗砖转讜 诇讗 讛讗讞专转 砖讗诪专 诪"诪 驻住讜诇 诇诪讗讬 讚拽讬"诇 专讬砖 [讞讜诇讬谉 讚祝 讬"讙 注"讗] 讚诇讗 讻专"砖 讜讗祝 诪讞砖讘讛 讚诪讬谞讻专 驻住讜诇. 讜讻谉 诪驻讜专砖 专讬砖 讝讘讞讬诐 讙' 砖诇讗 诇砖诐 讗砖讛 讜讗驻讬诇讜 诇砖诐 谞讻专讬讜转 谞诪讬 驻住讜诇. 讜诪讛转讬诪讛 砖诇讗 讛讘讬讗 专诪讘"诐 讜砖"驻 讛讱 专讘讜转讗 讚讗驻讬诇讜 谞讻专讬讜转 讚诇讗讜 讘转 诪讬谞讛 讻讬讜谉 砖诪驻讜专砖 讘砖"住 诇专讘讜转讗. 讜爪"诇 讻讬讜谉 讚诪砖谞讬 讚诇 谞讻专讬讜转 住转诪讗 驻住讜诇 诇讗 讛讜爪专讻讜 诇讛讝讻讬专 讚注讻"驻 砖诇讗 诇砖诪讛 讛讜讬. 讜专诪讘"诐 讝"诇 砖讬谞讛 讜讻转讘 讻诇 讙讟 砖诇讗 谞讻转讘 诇砖诐 讛讗砖讛 讜谞讻诇诇 讬讛讬' 诇砖诐 诪讬 砖讛讜讗 注讻"驻 诇讗 谞讻转讘 诇砖诪讛 讻住转诪讗 讻谞"诇. 讜诪"诪 讬"诇 讗祝 住转诪讗 砖诇讗 驻讬专砖 讛讬' 讻砖专 诪"诪 讛驻讬' 砖诐 讚诇 谞讻专讬讜转 驻住讜诇 住转诪讗 讚讛讬讬谞讜 注讻"驻 驻讬' 砖讗讬谞讜 讻讜转讘 诇砖诐 讗砖讛 讝讜 讜讗祝 讗诐 诇讗 讛讬' 讗讜诪专 诇砖诐 讗讞专转 专拽 砖讻讜转讘 砖诇讗 诇砖诪讛 讛讬' 讙"讻 驻住讜诇. 讗讜诇诐 讘拽讚砖讬诐 讙"讻 诇讗 诪爪讬谞讜 讘讗讜诪专 砖诇讗 诇砖诪讛 讗诐 驻住讜诇. 讚讘诪砖谞讛 讘讻诪讛 讚讜讻转讬 诪驻专砖 讻讬爪讚 砖诇讗 诇砖诪讛 诇砖诐 讝讘讞 讗讞专 讜诇讗 谞拽讬讟 砖讗讜诪专 砖砖讜讞讟 砖诇讗 诇砖诐 讞讟讗转 讙专讬讚讗. 讜砖诐 专讬砖 驻"拽 讚讝讘讞讬诐 讚诇诪讗 讗诪专 砖诇讗 诇砖诪讛 讙"讻 驻讬' 转讜住' 专拽 讝讘讞 讗讞专. 讙诐 讘专诪讘"诐 讗讬谞讜 诪驻讜专砖 讜讗驻砖专 讚驻砖讬讟讗 讟驻讬 诇驻住讜诇. 讗讜 讗驻砖专 讚讛讜讬 讻诇砖诐 讞讜诇讬谉 讚讗讬谞讜 驻讜住诇 讜讘讙讟 讜讚讗讬 驻住讜诇 讻讬讜谉 讚住转诪讗 驻住讜诇 诪"诪 砖讜讘 讛讬' 讛驻住讜诇 专拽 诪砖讜诐 住转诪讗. 讜转讜住' 注"讝 [讚祝 讻"讝 注"讗] 讻转讘讜 讚驻住讜诇 讚讬注讘讚 讻砖诇讗 讗诪专 讘驻讬讜 砖讻讜转讘 诇砖诪讛 讜讛讜讻讬讞讜 诪谞讻专讬 讚讗讚注转讗 讚谞驻砖讬' 讜诇讟注诪讬讛 讗讝诇讬 讚讙诐 讘住"转 讜讘拽讚砖讬诐 讛诪讞砖讘讛 讛讬讬谞讜 讘驻讬讜 讚讜拽讗 讜专拽 讚住转诪讗 讻砖专. 讗讘诇 讗讬 住转诪讗 驻住讜诇 讻诪讜 讙讟 爪专讬讱 讚讜拽讗 讘驻讬讜 讗祝 砖讛讘注诇 爪讬讜讛. 讜拽砖讛 讻讗谉 讚讛讜诇"诇 讬转专 诪讻谉 砖诇讗 讗诪专 讘驻讬讜 诇砖诪讛 讙诐 [诪讚谞拽讟讜 讛驻讜住拽讬诐] 讞讜抓 诪讞砖讜"拽 讜诇讗 谞拽讟讜 讗诇诐. 讜讬"诇 讚讬讻讜诇 诇讻转讜讘 砖专讜爪讛 诇讻转讜讘 诇砖诪讛 讜讛讬' 谞专讗讛 诇诪"砖 转讜' 驻"拽 讚讞讜诇讬谉 讬"讘 拽讟谉 讬砖 诇讜 诪注砖讛 诪讛"转 讻讜' 讚讗讬 诇讗讜 讚讗转专诪讬 诇讬讛 讗祝 讘诇讬 讚讬讘讜专 讞砖讜讘 诪注砖讛 讛诪讜讻讬讞 讻诪讜 注诐 讚讬讘讜专 专拽 讻砖讗驻砖专 诇转诇讜转 讘讚"讗 讞砖讜讘 专拽 诪讞砖讘转讜 谞讬讻专转 诪转讜讱 诪注砖讬讜 讜诪讬讬转讬 砖诐 讛讬专讜砖诇诪讬 诇注谞讬谉 讻转讬讘转 讛讙讟 讜诪砖谞讬 讝讛 讻讜转讘 讜讝讛 诪讙专砖 讻讜' 注"砖. 讜讛讬讬谞讜 注诇 讞砖讜"拽 砖讗讬谞诐 讘谞讬 讚讬注讛 讗讘诇 讘讙讚讜诇 诇"诪 讘注诇 注爪诪讜 砖讻讜转讘 讙讟 讜讚讗讬 讚讞砖讬讘 诪注砖讛 讛诪讜讻讬讞 讻诪讜 讚讬讘讜专 讻谞"诇 讚诇讗 砖讬讬讱 转讬' 讛讬专讜砖诇诪讬 专拽 讙诐 砖住讜驻专 讻讜转讘 注讻砖讬讜 讚拽讬"诇 讚讻讜转讘 讟讜驻住讬 讙讬讟讬谉 爪专讬讱 砖讬谞讬讞 讻讜' 砖驻讬专 诪讜专讛 讻转讬讘转讜 讛砖诪讜转 讜讛"讗 诪讜转专转 讻讜' 砖爪讬讜讛 讛讘注诇 讜砖讛讜讗 诇砖诪讛. 讜讗讬谉 专讗讬讛 讻诇诇 诪谞讻专讬 讚讻讬讜谉 讚讗讚注转' 讚谞驻砖讬' 讗讬谉 讻讗谉 诪注砖讛 讛诪讜讻讞 讻诇诇 诪砖讗"讻 讬砖专讗诇. 讜诪诪讬诇讗 讛讬' 谞专讗讛 讘讘' 讬讘"砖 讗讜 讘' 谞砖讬诐 砖砖诪讜转讬讛谉 砖讜讜转 砖讜讘 讗祝 诇专"讗 讚讗"爪 诪讜讻讞 诪转讜讻讜 诪"诪 砖讜讘 爪专讬讱 诇讜诪专 讘驻讬讜 砖讻' 诇砖诐 讝讜 讜诇讗 住讙讬 讘诪讞砖讘讛 讚讗讬谉 谞讬讻专 诪转讜讱 诪注砖讬讜 讻谞"诇:


讜讘讝讛 诪讬讜砖讘 专讬砖 驻"拽 讘驻"谞 诪砖讜诐 讚诇讗 讘拽讬讗讬 诇砖诪讛 砖谞讚讞拽讜 转讜' 诇讘' 讬讘"砖 讘注讬专 讗' 讜谞诪诇讱 砖讛讬讗 讞砖砖讛 专讞讜拽讛 讚讗转专诪讬 砖谞诪诇讱 讜谞转谞讜 诇讝讛 讜讻谞驻讬诇讛 讚讬讞讬讚 讚诇讗 讞讬讬砖讬谞谉 讜诇诪"砖 讞讬讬砖讬谞谉 砖诪讗 讬砖 讘' 讬讘"砖 讜砖讜讘 驻住讜诇 诪砖讜诐 砖诇讗 讗诪专 讛住讜驻专 讘驻讬讜 砖讻' 诇砖诪讛 讻讬讜谉 讚诇讗 讘拽讬讗讬 讻谞"诇 讜讘讝讛 讚讜拽讗 讘驻讬讜 讻谞"诇. 讜讗驻砖专 讚讛专诪讘"诐 讜砖"驻 讚住讜讘专讬诐 讚诇讗 讘注讬 讘驻讬讜 讜讘诪讞砖讘讛 住讙讬 讬"诇 讚讛讟注诐 诪砖讜诐 讚诪讜讻讬讞 讜讘讘' 讬讘"砖 讗讜 讘' 谞砖讬诐 讻谞"诇 诪讜讚讬诐 讚讘注讬 讘驻讬讜 讻谞"诇. 讜讗"讻 注讚讬讬谉 拽砖讛 诇讬转谞讬 讙讘讬 讘' 砖砖诪讜转讬讛谉 砖讜讜转 讬转专 注"讻 砖诇讗 驻讬专砖 诇讗讬讝讛 讻讜转讘. 讜讬"诇 讚讛讜讬 专讘讜转讗 讟驻讬 诇讗讬讝讛 砖转专爪讛 讗讙专砖 讚转讜住' 讻转讘讜 诇拽诪谉 讚诪转谞讛 讘驻讬专讜砖 讬讜转专 讬砖 讘专讬专讛 诪讻砖讗讬谞讜 诪转谞讛 注"砖. 砖讜讘 专讗讬转讬 砖讗讬谞讜 讞讜诪专讗 专拽 住驻拽 讙诪讜专 诇转讜住' 讜住讛"转 讜住诪"讙 诇驻住讜诇 诪讞砖讘讛 讘诇讬 讚讘讜专 诪驻讜专砖 注"砖 注"讝 讻"讝 讜住讛"转 讜住诪"讙 讜驻住讞讬诐 驻专拽 转诪讬讚 讻' 专砖"讬 讜转讜住' 讚讚讬讘讜专 讚讜拽讗 注"砖. 讜诪"砖 诪专讬砖 驻"拽 诇拽"诪 讚专砖"讬 讜转讜住' 驻讬专砖讜 讚讻讬讜谉 讚住转诐 住驻专讬 讚讬讬谞讬 讙诪讬专讬 讗"讻 诪讛 讚讗爪专讻讜 专讘谞谉 诇讗 诪砖讜诐 讛住讜驻专讬诐 讚讘拽讬讗讬谉 讜讗诐 讛讚讬谉 讚讘注讬 诇驻专砖 讘驻讬讜 诇砖诪讛 讜讚讗讬 驻讬专砖讜 专拽 讛讞砖砖 讛讘注诇 砖讗讬谞讜 住讜驻专 讜谞诪诇讱 讻讜' 讜谞转谞讜 诇讝讛 讜讻谉 转讜住' 注"砖 讜讗讬谉 诇讞讜砖 砖讛讘注诇 注爪诪讜 讻转讘讜 讜讗讬谞讜 住讜驻专 讚诇"讞 讚住转诪讗 住讜驻专 讻讜转讘 讙讬讟讬谉 讚讝讛 注讬拽专 讟注诪讗 讚讙诪' 讚讗讬谉 讞讜砖砖讬谉 诇诪注讜讟讗 讚住转诐 住驻专讬 讻讜'. 讜诪诪讬诇讗 讻讬讜谉 讚讘砖"注 讗"讞 住讬' 诇"讛 讚讙诐 讚讬注讘讚 驻住讜诇 讗诐 诇讗 驻讬' 讘转讞诇转 讻转讬讘讛 诇砖诪讛 讜诇讗 住讙讬 讘诪讞砖讘讛 讙诐 讘讙讟 讻谉. 讜转诪讛谞讬 讚诇注谞讬谉 讻转讬讘讛 驻讜住诇 讘砖"注 讙诐 讚讬注讘讚 (住讬' 诇"讘 住注讬祝 讬"讟) 讚专诪"讗 讻' 讜讬"讗 讻讜' 讛讜讗讬诇 讜讛讜爪讬讗 讘转讞诇转 讛讻' 讘驻讬讜 讻讜' 讜讬砖 诇讛拽诇 讘讚讬注讘讚 讻讜' 注"砖 诪讘讜讗专 讘诇讗 讛讜爪讬讗 讘驻讬讜 驻住讜诇. 讜诇注谞讬谉 注讘讜讚 诇砖诪讛 住讬' 诪' 讻' 专拽 讟讜讘 诇讛讜爪讬讗 讘砖驻转讬讜 注"砖. 讜讘住讛"转 诪讘讜讗专 诇讛讬驻讜讱 讘注讘讜讚 住驻拽 讙诪讜专. 讜讘讻转讬讘讛 讻讬讜谉 砖讻讘专 诪注讜讘讚 诇砖诪讛 诪住驻拽讗 诇讬讛 讗讜诇讬 住转诪讗 诇砖诪讛 拽讗讬 注"砖. 讜讗驻砖专 诪砖讜诐 讚讬砖 驻' 讚讗"爪 注讘讜讚 诇砖诪讛 注"砖 讘"讬 讗祝 砖讚讞讗诐 诪讛诇讻讛 诪"诪 爪"注. 讜诪"诪 讗驻砖专 讚讘讙讟 讻讬讜谉 砖爪讬讜讛 讛讘注诇 诇住讜驻专 诇讻转讜讘 诇砖诪讛 住讙讬 讗祝 砖诇讗 讗诪专 讛住讜驻专 讘驻讬讜 讻讻诇 砖诇讬讞讜转 讚注讜砖讛 砖诇讬讞讜转讜 讚诪砖诇讞 讜诇"讞 讚讞讝专 讘讜 诪砖诇讞 讗讜 砖诇讬讞. 讜讗祝 砖讬砖 讝诪谉 讛专讘讛 讘讬谉 砖诇讬讞讜转 诇讛诪注砖讛 诪"诪 讗诪专讬谞谉 讚砖诇讬讞讜转讬讛 注讘讬讚 讜诇"讞 诇讞讝专讛. 讜讬"诇 讚转讜' 诇讟注诪讬' 讚讗"爪 砖诇讬讞讜转 讘讻转讬讘讛 专拽 讻砖诇讗 爪讬讜讛 讗讬谞讜 诇砖诪讛 注"讻 讗祝 砖爪讬讜讛 讗讬谉 讘讜 转讜专转 砖诇讬讞讜转 专拽 讛讻转讬讘讛 诇砖诪讛 讜砖讜讘 爪专讬讱 砖讬讗诪专 讘转讞诇转 讛讻转讬讘讛:


砖讜讘 专讗讬转讬 讘住' 转"讙 住' 拽诇"讗 砖讻' 诇讚讬谞讗 讚讗讬谞讜 专拽 讞讜诪专讗 讘注诇诪讗 讜专讗讬讛 诪专讬砖 讙讬讟讬谉 讻诪"砖. 讜转诪讜讛 讻诪"砖 讚讗讬谞讜 专讗讬讛 讻诇诇. 讜转讬诪讛 砖诇讗 讛讝讻讬专 转讜住' 讜砖讗专 驻' 讚讞砖讘讬' 住驻拽 讙诪讜专. 讜讘住诪"讙 诪诇砖讜谉 诪砖诪注 拽驻讬讚讗 讬讜转专 讘讘注诇 讙讜驻讬' 砖讻讜转讘 诪讛住讜驻专 砖讻讜转讘 注"驻 爪讬讜讬 讛讘注诇. 讜讛讬讬谞讜 讻谞"诇 砖讗诪专 诇讜 砖讬讻转讜讘 诇砖诪讛. 讜讬"诇 讻讜谞转 转讜住' 讘注"讝 讙"讻 砖讬讗诪专 讗讜 讛住讜驻专 讗讜 讛讘注诇 砖讬讻转讜讘 诇砖诪讛 讜诇讗 住讙讬 讘讗诪专 讻转讜讘 讙讟 诇讞讜讚. 讚注讻"驻 诇讗 讙专注 爪讬讜讬 讛讘注诇 诇砖诪讛 诪注讜诪讚 注诇 讙讘讬' 讘讞砖讜"拽 讗祝 砖讗讬谞讜 讘砖注转 讻转讬讘讛. 讜诪"诪 拽砖讛 诇转讜住' 诇诪讛 诇讗 讛讜讝讻专 讻讗谉. 讜讬"诇 注讜讚 诇诪"砖 讘住讛"转 讚讗诐 讛讚讬谉 讘诪注讜讘讚 诇砖诪讛 讗住讜专 诇讻转讜讘 注诇讬讜 讞讜诇 讛讬' 住转诪讗 讻转讬讘讛 诇砖诪讛 注"砖. 讗"讻 讬"诇 讚讙诐 转讜住' 住讜讘专讬诐 讻讬讜谉 讚讻' 讟讜驻住讬 讙讬讟讬谉 爪专讬讱 诇讛谞讬讞 讻讜' 讛讜讬 诪注砖讛 讛诪讜讻讬讞 砖讻讜转讘 诇砖诪讛 讻讬讜谉 砖爪讬讜讛 讛讘注诇. 专拽 讚讗驻砖专 诇讛转诇诪讚 讻讜转讘 讚诪讜转专 讜讻讬讜谉 砖讬砖 爪讚 诇讜诪专 砖讗讬谞讜 讻' 诇砖诪讛 讞砖讜讘 专拽 诪讞砖讘转讜 谞讬讻专转 诪转讜讱 诪注砖讬讜 讚专拽 诪讚专讘谞谉 诪讛谞讬 讜诇讗 讞砖讬讘 讻讚讘讜专 讻诪"砖 转讜住' 讞讜诇讬谉 讬"讘 讙讘讬 注讜诇讛 讻讜' 诪拽讜诐 讻讜'. 讜讗"讻 诇讚讬讚谉 讚诪拽谞讛 讛拽诇祝 讜讛讚讬讜 诇讘注诇 拽讜讚诐 讻转讬讘讛. 讜讻砖爪讬讜讛 诇讻转讜讘 讙讟 诇讗砖转讜 讜讛住讜驻专 讬讻转讜讘 诇讛转诇诪讚 讜讚讗讬 讚讛讜讬 砖讜诇讞 讬讚 讜讙讝诇谉 注诇 讛拽诇祝 讜讚讬讜 讚讘注诇 讗"讻 诪讜专讛 砖讻' 诇砖诪讛 讜讞砖讬讘 诪注砖讛 讙诪讜专 讻诪讜 讚讘讜专. 讜讗"讻 讬"诇 讚转讜住' 住"诇 讚讗"爪 诇讛拽谞讜转 讻讛驻' 讚住讙讬 讘诪讗讬 讚爪专讬讱 诇砖诇诐 讜讗拽谞讜讬讬 讗拽谞讜 诇讬讛 专讘谞谉. 讜讻讬讜谉 砖讛拽诇祝 讚住讜驻专 讬讻讜诇 诇讻转讜讘 讻诪讛 砖讬专爪讛 讜讗讬谞讜 诪讜专讛 砖讬拽讞 砖讻专 谞讬诪讗 砖讻' 诇讛转诇诪讚 讜诇讗 讬拽讞 砖讻专 讗"讻 诇讗讜 诇讛转讙专砖 讘讙讟 讝讛 注讜诪讚转 讚驻住讜诇 讻诪"砖 转讜住' 讝讘讞讬诐 砖诐 讘讝讬谞转讛 注"砖 讜诇讻讱 爪专讬讱 砖讬驻专砖 讘驻讬讜 讻谞"诇. 诪砖讗"讻 诇讚讬讚谉 讚爪专讬讱 诇讛拽谞讜转 诇讜 拽讜讚诐 讬"诇 讚诪讜讚讬诐 讻谞"诇. 讜诪讬讜砖讘 诇砖讜谉住讛"转 住' 拽讬"讝 讜住诪"讙 讛"讙 砖讻转讘讜 讛讘注诇 讛讻讜转讘 讙讟 爪专讬讱 砖讬讗诪专 诇砖诐 驻' 讻讜' 砖转讛讬' 诪讙讜专砖转 讘讜 讜讗诐 讗诪专 诇住讜驻专 讻讜' 爪专讬讱 讻诪讜 讻谉 诇讜诪专 诇讜 讻' 讙讟 诇砖诐 讻讜' 讜讛住讜驻专 讬讻讜讬谉 诇讻讜转讘讜 诇砖诪讛 讻讜' 注"砖. 讜诇讗 讛讝讻讬专讜 砖讬讗诪专 讛住讜驻专 讘驻讬讜 讜诇诪"砖 砖驻讬专 讛讞讬诇讜拽 讚讘注诇 注爪诪讜 讗讬谞讜 诪讜讻讬讞 讻谞"诇 砖讛拽诇祝 砖诇讜. 诪砖讗"讻 讛住讜驻专 讻谞"诇. 专拽 讛讟讜专 讜砖"注 讛讝讻讬专讜 砖讙诐 讛住讜驻专 讬讗诪专 讘驻讬讜. 讜讘讝讛 讗驻砖专 砖专拽 诇讻转讞诇讛. 讜讗"讻 讘诪砖谞讛 讚讛讬' 讛拽诇祝 砖诇 讘注诇 讻讚讗诪专 讘"讘 拽住"讞 讚讗讞"讻 转讬拽谞讜 讗讗砖讛 注"砖 讜诪诪讬诇讗 讗"爪 讛住讜驻专 诇驻专砖 讘驻讬讜 讻谞"诇 讜诪讬讬专讬 讘住讜驻专 讻诪讘讜讗专 讗诪专 诇诇讘诇专 讻讜'. 讜诪"砖 诇注讬诇 讚诇讗 谞拽讬讟 住转诪讗 讬"诇 诇诪"讚 诇拽诪谉 讚讗祝 专讗砖讜谉 驻讜住诇 拽诪"诇 讚讗祝 砖驻讬' 砖诇讗 诇砖诪讛 讙"讻 驻住讜诇 讜驻讜住诇 诪讻讛讜谞讛 (讜诇诪"砖) [讜诇诪"讚] 专讗砖讜谉 讗讬谞讜 驻讜住诇 讗驻砖专 讚讚讜拽讗 驻讬专砖 砖诇"砖 讗讘诇 住转诪讗 讘讗诪专 驻讜住诇 诪讻讛讜谞讛 讚诇讗 讙专注 诪讘驻讬专砖 诇讗讞专转 讻谞"诇. 讜诪讛 砖诇讗 讛讝讻讬专 诇砖诪讜 讜诇砖诐 讙讬专讜砖讬谉 讚讙"讻 诪注讻讘 讻诪讜 诇砖诪讛. 谞专讗讛 讚谞拽讬讟 专讘讜转讗 讛讬讜转专 讙讚讜诇讛 讛讬讬谞讜 讘讘讗 讘转专讗 讚诇讗讬讝讛 砖讗专爪讛 讻讚讗诪专 讘讙诪' 讚讗祝 砖谞讻转讘 诇砖诪讜 讜诇讙讬专讜砖讬谉 专拽 诇讗 诇砖诐 讗砖讛 讛诪转讙专砖转 诇讞讜讚 讙"讻 驻住讜诇 讜讻"砖 讛谞讬 讻谞"诇 拽砖讛 诇诪讛 [诇讗] 转谞讬 [诇砖诪讛] (诇砖诪讜) 讜砖诇讗 诇砖诪讛 讜诇讛驻讜讱 讻讚转谞讬 讘拽讚砖讬诐 讜讘驻住讞讬诐 [讚' 谞"讟 注"讘] 讜讗讬 讚讜拽讗 诇讗讞专转 讗"砖 讚讛讬讬谞讜 诇讗讬讝讛 砖讗专爪' 讗讙专砖. 讗讘诇 讗讬 砖诇讗 诇砖诪讛 讙专讬讚讗 驻讜住诇 讛讜诇"诇 讻谞"诇. 讜讬讛讬' [转诇讬讗] 讘驻诇讜讙转讗 [讚专"讬 讜专"诪] 讗讜 讗讞专讜谉 讗讜 砖谞讬讛诐 讻诪讜 讘注讘讜讚讛 讗' 注"砖 [讘驻住讞讬诐]:


讗讬砖 驻' 诪讙专砖 讗转 驻' 讻讜' 拽砖讛 讙"讻 诇讬转谞讬 专讘讜转讗 砖讻' 住讜驻专 砖诪讜 诇讞讜讚 讜讗讜诪专 讝讛 砖诪讬 讻转讜讘 讜住讬讬诐 砖诐 讗砖转讜 诇砖诪讛 讙"讻 驻住讜诇 讜爪"诇 讙"讻 诇专讘讜转讗 讻谞"诇. 讗讜 讚讘讻讛"讙 讗驻砖专 驻讜住诇 诇讻讛讜谞讛. 讜讚讜讞拽:


诪转谞讬' 讻诇 讛讙讟 讻讜' 驻住讜诇. 讜讛拽砖讜 转讜住' 诪诪讙讬诇转 住讜讟' 注"砖 讚讗祝 讚讘注讬 诇砖诪讛 诪"诪 讻砖专 讘住"转 注"砖. 讜讬"诇 讚讝讛 转诇讜讬 讘讘专讬专讛 讻讬讜谉 砖讻讜转讘 讛住"转 诇注砖讜转 讻诇 诪讛 砖讬爪讟专讱 讜讗诐 讬转专爪讛 诇讙讟 讬讛讬' 诇砖诐 讻专讬转讜转 讗讜 诇住讜讟讛 讻诪"砖 讛转讜住' 讜讻砖专讜爪讛 诇讙专砖 讛讜讘专专 讛讚讘专 讻讜' 讜砖诐 专"诪 拽讗诪专 诇讛 讚住讘专 讬砖 讘专讬专讛. 诪砖讗"讻 诇讚讬讚谉 讻讜'. 讗讱 诪"诪 诪拽砖讬 砖驻讬专 讚讗"讻 诪讜讻讞 诪专讬砖讗 讚讗讬谉 讘专讬专讛 讜诪讛 拽诪"诇 讘住讬驻讗 讚诇讗讬讝讛 砖讗专爪讛 讻讜' 讜讬砖 诇讚讞讜转 讚诪"诪 诇讗 讛讜讬 砖诪注讬谞谉 诪专讬砖讗 讻诪讜讘谉 讻讜':


讬转专 讻讜' 讻' 诇讙专砖 讗"讗 讜谞诪诇讱 诪爪讗讜 讻讜' 拽砖讛 诇诪讛 诇讬' 砖谞诪诇讱. 讜专砖"讬 驻讬' 讞讝专 讘讜 诪诇讙专砖 讜诇诪讛 诇讬讛 讛讗 讗祝 砖注讚讬讬谉 讚注转讜 诇讙专砖 诪"诪 驻住讜诇 讻砖谞转谞讜 诇讝讛 讜诇诪"砖 转讜住' 专讬砖 讝讘讞讬诐 砖讛拽砖讜 诪讛 诪讬讬转讬 诪谞诪诇讱 注诇 住转诪讗 讜转讬' 讚讚注转讜 讗诐 讬诪诇讱 讬讛讬' 诇讗讞专 注"砖. 讗"砖 讚专讘讜转讗 讘谞诪诇讱 讚讛讜讬 住转诪讗 讜诪"诪 驻住讜诇. 讗讜 讬"诇 讚拽诪"诇 讛讗 专讗砖讜谉 诪爪讬 诪讙专砖 讗祝 砖谞诪诇讱 讜诇讗 讞砖讜讘 讘讬讟讜诇 讛讙讟 讚拽讬"诇 讞讜讝专 讜诪讙专砖 讜讙诐 诇专"砖 [诇"讘 注"讘] 讙讬讟讗 讙讜驻讗 诪讬 讘讟诇 讜诪讛"讟 驻专砖"讬 砖讞讝专 诪诇讙专砖 讗讘诇 诇讗 讘讬讟诇 讛讙讟 砖诇讗 讬拽砖' 诇专"砖 讚住"诇 讗讬谞讜 讞讜讝专 讜诪讙专砖 讗讜 讚讘诇讗 谞诪诇讱 讛讜讬 住"讚 讚讛驻住讜诇 诪砖讜诐 诪讞讜住专 讛拽谞讗讛 讻诪"砖 讛专"谉 讚注"讻 爪专讬讱 诇讛拽谞讜转讜 诇砖谞讬 讘讬谉 讻' 诇谞转讬谞讛 讜讻砖谞诪诇讱 讗讬谞讜 砖讜讛 诇专讗砖讜谉 讻诇讜诐 讬"诇 讚讗"爪 讛拽谞讗' 讻讚讘专 砖讗讬谞讜 诪拽驻讬讚 讚谞讛谞讛 讜讝讛 诇"讞. 讜讬砖 诇讚讞讜' 讚讙诐 驻讞讜转 诪砖"驻 讘注讬 砖诇讜 讗讱 讛讗 讙诐 讗讬住讜专讬 讛谞讗讛 讻砖专:





讬诐 砖诇 砖诇诪讛

讚讬谉 讛讗砖讛 砖讛讘讬讗讛 讙讬讟讛 讜讛转谞讛 注诪讛 讘注诇讛 砖转讛讬讛 砖诇讬讞 诇讛讜诇讻讛. 注讚 砖转讙讬注 讛讙讟 诇讬讚 讘"讚 讜谞砖讜讜讛 砖诇讬讞 讜讬转谞讛 诇讛 讗讝 爪专讬讻讛 诇讜诪专 讘驻谞"讻 讜讘驻"谞. 讜讗砖讛 砖讛讘讬讗讛 讙讬讟讛 讗讜诪专转 砖讘注诇讛 谞转谞讜 诇讛 诇讛转讙专砖 讘讜 诪讬讚 谞讗诪谞转 讜讗"爪 诇讜诪专 讘驻"谞, 讜讗驻讬' 讗讬谉 诪讻讬专讬谉 讛讞转讬诪讛. 讜讗驻讬' 讗诪专 诇讛 讗诇 转转讙专砖讬 讘讜 讗诇讗 注讚 砖转讙讬注 诇讘"讚 驻诇讜谞讬 讗讜 注讚 砖诇砖讬诐 讬讜诐 讻砖转讙讬注 诇讘"讚 讗讜 诇讬讜诐 砖诇砖讬' 诪转讙专砖转 讘拽讘诇讛 专讗砖讜谞讛. 讜讗讬谞讛 爪专讬讻讛 诇讜诪专 讘驻谞"讻:


讛讗砖讛 注爪诪讛 诪讘讬讗讛 讙讬讟讛. 讗砖讛 诪讻讬 诪讟讬 讙讬讟讗 诇讬讚讛 诪讙专砖讗砖 讚讗"诇 讗转 讛讜讬 砖诇讬讞 诇讛讜诇讻讛 注讚 讚诪讟讬 诇讛转诐 诇讘"讚 驻诇讜谞讬. 讜讻讬 诪讟讬' 诇讛转诐 讗讜诪专讛 拽诪讬 讘"讚 讘驻"谞 讜讘驻"谞 讜谞砖讜讜讬 砖诇讬讞 讜谞转讘讬 谞讬讛诇讛 讜讻转讘 讛专诪"讛 砖讛讗砖讛 讛诪讘讬讗讛 讙讬讟讛 讜讗讜诪专转 砖讘注诇讛 谞转谞讛 诇讛 讘诪拽讜诐 驻诇讜谞讬 诇讛转讙专砖 讘讜 诪讬讚 谞讗诪谞转 讜讗讬谞讛 爪专讬讻讛 诇讜诪专 讘驻"谞 讜讘驻"谞 讜讗注". 砖讗讬谉 诪讻讬专讬谉 讛讞转讬诪讛, 讜讗驻讬' 讗"诇 讗诇 转转讙专砖讬 讘讜 讗诇讗 注"讬 讘"讚 驻诇讜谞讬 转谞讗讛 讛讜讬 讜讙诐 讗诐 讗讜诪专 讗诇 转转讙专砖 讗诇讗 注讚 诇诪"讚 讬讜诐 讗讜 诇讻砖转讘讗 诇讘"讚 驻诇讜谞讬 讜讛讙讟 讘专砖讜转讛 诪转讙专砖转 讘拽讘诇讛 专讗砖讜谞讛. 讜讗讬谞讛 爪专讬讻讛 诇讜诪专 讘驻"谞 讜讘驻"谞 注"讻 讜讬讜转专 诪讝讛 讻转讘 讛专"谉 讘专讬砖 驻"拽 住讬' 讗' 讚讗讬 讛讜讬 讗驻讬' 砖诇讬讞 诇拽讘诇讛 讗讬谞讛 爪专讬讻讛 诇讜诪专 讘驻"谞 讜谞转谉 讟注诐 诇讚讘专讬讜 注"砖. 讜诪驻谞讬 讞砖砖 砖诪讗 讬讘讗 讛讘注诇 讜讬注专注专. 讗讬谉 诇讞讜砖 诇注讬专注讜专讗 讗诇讗 讻砖讛讜讗 谞讜转谞讜 诇砖诇讬讞 诇讛讜诇讻讛 诇驻讬 砖讘砖注讛 砖讛讙讟 讬讜爪讗 诪转讞转 讬讚讬 讛讘注诇 讗讬谞讜 讙讜诪专 讜诪讙专砖 诇驻讬讻讱 讞讜砖砖讬谉 砖诪讗 讬诪诇讱 讜讬注专注专 讗讘诇 讻诇 砖讛讜讗 谞讜转谞讛 诇讬讚讛 讗讜 诇讬讚 砖诇讬讞 诇拽讘诇讛, 讛专讬 讘砖注转 砖讛讙讟 讬讜爪讗 诪转讞转 讬讚讜 讙讜诪专 讜诪讙专砖 讻讬讜谉 砖讗讬谉 诇讞讜砖 砖诪讗 讬讘讗 讜讬注专注专. 讛专讬 讛讗砖讛 诪讜转专转 诇讛谞砖讗 讗注驻"讬 砖诇讗 谞转拽讬讬诐 讛讙讟 讚讻诇 讛讬讻讗 讚诇讬讻讗 诇诪讬讞砖 诇注讬专注讜专讬 讛讘注诇 讗讬谉 讛讗砖讛 爪专讬讻讛 诇拽讬讜诪讬 诪讬讛讜 讗诐 讘讗 讛讘注诇 讜注专注专 讬转拽讬讬诐 讘讞讜转诪讬讜 讜讛"诇 讻诪讘讬讗 讙讟 讘讗专抓 讬砖专讗诇 讚讗"爪 诇讜诪专 讘驻"谞 讜讗诐 讘讗 讜注专注专 讬转拽讬讬' 讘讞讜转诪讬讜:


讛讚专谉 注诇讱 讛诪讘讬讗 转谞讬讬谞讗


讚讬谉 讻诇 讛讙讟 砖诇讗 谞讻转讘 诇砖诐 讗砖讛 驻住讜诇. 讻讙讜谉 住讜驻专 砖讛讬' 讻讜转讘 讙讟讬谉 诇讛转诇诪讚 讜讻转讘 砖诐 讗讬砖 讘注诇诪讗 讜砖诐 讗砖转讜 讜讘讗 讛讗讬砖 砖谞讻转讘 讘砖诪讜 诇讙专砖 讘讜 驻住讜诇 讬转专 注诇 讻谉 爪讜讛 讗讞讚 诇讻转讜讘 讛讙讟 诇讙专砖 讗砖转讜 讜谞诪诇讱 讜诪爪讗 讘谉 注讬专讜 砖砖诪讜 讻砖诪讜 讜砖诐 讗砖转讜 讻砖诐 讗砖转讜 驻住讜诇. 讗驻讬' 讬砖 诇讜 砖转讬 谞砖讬诐 砖砖诪讜转讬讛谉 砖讜讜转 讜爪讜讛 诇讻转讜讘 诇讙专砖 讘讜 讗讞转 诪讛谉 诇讗 讬讙专砖 讘讜 砖谞讬讛. 讜讗驻讬' 讗诪专 诇住讜驻专 讻转讜讘 诇讗讬讝讛 砖讗专爪讛 讗讙专砖, 驻住讜诇 诇讙专砖 讘讜. 讜讘讻讜诇谉 诇讗 讛讜讬 讙讟 讻诇诇 讗驻讬' 诇讻讛讜谞讛 诇讗 谞驻住诇讛 讞讜抓 诪讗讬讝讛 砖讗专爪讛 讗讙专砖 砖讛讜讗 讙讟 诇驻讜住诇讛 诇讻讛讜谞讛 讜讙诐 讗诐 讘讗 讗讞讚 讜拽讬讚砖讛 讞讜砖砖讬谉 诇拽讚讜砖讬谉:


讻诇 讛讙讟 砖诇讗 谞讻转讘 诇砖诐 讗砖讛 驻住讜诇 讻讬爪讚 讛讬' 注讜讘专 讘砖讜拽 讜砖诪注 拽讜诇 住讜驻专讬' 诪拽专讬谉 诇转诇诪讬讚讬' 诇讛转诇诪讚 讗讬砖 驻诇讜谞讬 诪诪拽讜诐 驻诇讜谞讬 诪讙专砖 讗转 讗砖转讜 讜讗诪专 讝讛 讛讘注诇 讛诇讗 讝讛 讛讜讗 砖诪讬 讜砖诐 讗砖转讬 驻住讜诇 诇讙专砖 讘讜 讬转专 诪讻讗谉 讻转讘 讗讞讚 诇讙专砖 讗砖转讜 讜谞诪诇讱 讜诪爪讗 讘谉 注讬专讜 讜讗"诇 砖诪讬 讻砖诪讱 讜砖诐 讗砖转讬 讻砖诐 讗砖转讱 驻住讜诇 诇讙专砖 讘讜 讬讜转专 诪讻谉 讬砖 诇讜 砖转讬 谞砖讬诐 讜砖诪讜转讬讛谉 砖讜讜转 讻转讘 诇讙专砖 讛讙讚讜诇讛 诇讗 讬讙专砖 讘讜 讛拽讟谞讛. 讬转专 诪讻谉 讗诪专 诇诇讘诇专 讻转讜讘 诇讗讬讝讛 砖讗专爪讛 讗讙专砖 驻住讜诇 诇讙专砖 讘讜 讜诪住讬拽 讗诪专 专讘 讻讜诇谉 驻讜住诇讬诐 讘讻讛讜谞讛 讞讜抓 诪谉 讛专讗砖讜谉 砖诇讗 谞讻转讜讘 诇讙讬专讜砖讬谉 讻诇诇 讻"讗 诇讛转诇诪讚. 讜砖诪讜讗诇 讗诪专 讗祝 讛专讗砖讜谉 驻讜住诇. 讝注讬专讬 讜专讘 讗住讬 讗诪专讬 讻讜诇谉 讗讬谉 驻讜住诇讬诐 讞讜抓 诪谉 讛讗讞专讜谉. 讜专"讬 讗讜诪专 讗祝 讛讗讞专讜谉 讗讬谞讜 驻讜住诇 讜驻住拽 讛专讬"祝 讚讻讜诇谉 讗讬谞谉 驻讜住诇讬诐 讞讜抓 诪谉 讛讗讞专讜谉. 讚讻讬讜谉 讚讻讜诇讛讜 住"诇 讚讛讗讞专讜谉 驻讜住诇 讜诇讬讻讗 诪讗谉 讚驻诇讬讙 讗诇讗 专"讬 讛讜讬 讬讞讬讚 讘诪拽讜' 专讘讬诐, 讜砖诪讜讗诇 谞诪讬 砖讘讗 诇驻住诇 讗祝 讛专讗砖讜谉 谞诪讬 讬讞讬讚 讛讜讗 讜驻砖讬讟' 讚诇讬转 讛诇讻转讗 讻讜讜转讬' 讜诇讙讘讬 讗诪爪注讬 讗注"讙 讚专讘 讜砖诪讜讗诇 住"诇 讚驻住讜诇 讻讬讜谉 讚讝注讬专' 讜专讘 讗住讬 讜专"讬 讻讜诇讛讜 住"诇 讚诇讗 驻住讜诇 讜讛"诇 专讘 讜砖诪讜讗诇 诪讬注讜讟 讜讛诇讻讛 讻专讘讬诐 讜诪砖"讛 诇讗 驻住诇 讗诇讗 讗讞专讜谉 讜讻诇 讚讬谞讬 讘专讬专讛 讛谞讝讻专讬诐 讘讛讗讬 砖诪注转转' 讘讬谉 转讜诇讛 讘讚注转 注爪诪讜 讘讬谉 转讜诇讛 讘讚注转 讗讞专讬诐 讘讬谉 讘讚讗讜专讬讬转' 讜讘讬谉 讘讚专讘谞谉 讻转讘转讬 讻讘专 讘驻' 讚' 讜讛' 讘砖诪注转' 专讘讛 讚讘专讬专讛. 讜讻转讘 讛专"谉 讚讘讗讞专讜谉 诇讗讜 驻住讜诇 诇讻讛讜谞讛 诇讞讜讚 讛讜讗 讗诇讗 讗诐 讘讗 讗讞专 讜拽讚砖讛 讞讜砖砖讬谉 诇拽讚讜砖讬谉 讻讜' 注讚 讜诇驻讬讻讱 讗诪专 诇诇讘诇专 讻转讜讘 诇讗讬讝' 砖讗专爪讛 诇讙专砖 讜讙讬专砖 讛"讝 住驻拽 讙专讜砖讬谉 讜讻"讻 讛专诪讘"诐 驻"讙 诪讛诇讻讜' 讙讬专讜砖讬谉 注"砖:


讚讬谉 讛讬讻讗 砖讙讬专砖 讘讙讟 砖诇讗 谞讻转讘 讘讜 砖诪讜 讜砖诐 讗砖转讜 讗驻讬诇讜 讗讬讻讗 注讚讬 诪住讬专讛 诇驻谞讬谞讜 讛讜讬 讘谞讬诐 诪诪讝专讬诐. 讗诐 谞砖讗转 讘讗讜转讜 讙讟 讜讗讬谞讛 驻讜住诇讛 诇讻讛讜谞讛:

